open-index/open-wikipedia-markdown huggingface dataset:
అర్జున్ సింగ్ (మధ్య ప్రదేశ్)

**అర్జున్ సింగ్** (1930 నవంబరు 5 - 2011 మార్చి 4) మధ్య ప్రదేశ్‌కు చెందిన రాజకీయ నాయకుడు. ఆయన 1980 లలో మధ్యప్రదేశ్ ముఖ్యమంత్రిగా రెండుసార్లు, పంజాబ్ గవర్నరుగా, 2000 నుంచి 2011 వరకు లోక్‌సభ, రాజ్యసభల సభ్యుడిగా ఎన్నికై  పివి నరసింహారావు &  మన్మోహన్ సింగ్ మంత్రివర్గంలో రెండుసార్లు కేంద్ర మానవ వనరుల అభివృద్ధి మంత్రిగా పనిచేశాడు.

## రాజకీయ జీవితం
అర్జున్ సింగ్ 1980, 1985 మధ్య మధ్యప్రదేశ్ ముఖ్యమంత్రిగా పని చేశాడు. ఆయన రాష్ట్రంలో రెండవసారి ముఖ్యమంత్రిగా ప్రమాణం చేసిన ఒక రోజు తర్వాత, పంజాబ్ గవర్నరుగా నియమితుడయ్యాడు. 1985 లో లోక్‌సభ సభ్యుడిగా ఎన్నికై  పి.వి.నరసింహారావు మంత్రివర్గంలో వాణిజ్య, కమ్యూనికేషన్ శాఖ మంత్రిగా తిరిగి 1991 లో మానవ వనరుల అభివృద్ధి మంత్రిగా పని చేశాడు.

ఆయన 1992 లో బాబ్రీ మసీదు కూల్చివేత తరువాత పివి నరసింహారావుకు వ్యతిరేకంగా మారి, ఆ తరువాత ఎన్.డి తివారీ నాయకత్వంలో 1994 లో అఖిల భారత ఇందిరా కాంగ్రెస్ (తివారీ) పేరుతో తిరుగుబాటు కాంగ్రెసు పార్టీని స్థాపించాడు. రావు పార్టీ అధ్యక్ష పదవికి రాజీనామా చేసిన తరువాత అర్జున్ సింగ్ తిరిగి కాంగ్రెస్ పార్టీలో చేరాడు. 

## నిర్వహించిన పదవులు

* 1957 - 1985 మధ్యప్రదేశ్ శాసనసభ సభ్యుడు
* 1963 - 1967  మధ్యప్రదేశ్ రాష్ట్ర వ్యవసాయం, సాధారణ పరిపాలన శాఖ (GAD), సమాచార & ప్రజాసంబంధాల రాష్ట్ర మంత్రి
* 1967 మధ్యప్రదేశ్ రాష్ట్ర ప్రణాళిక & అభివృద్ధి మంత్రి
* 1972 - 1977 విద్యా మంత్రి, మధ్యప్రదేశ్ ప్రభుత్వం
* 1977 - 1980 మధ్యప్రదేశ్ శాసనసభ ప్రతిపక్ష నాయకుడు
* 1980 - 1985 మధ్యప్రదేశ్ ముఖ్యమంత్రి
* 1985 - 1985 పంజాబ్ గవర్నర్
* 1985 - 1988 పార్లమెంటు సభ్యుడు, లోక్ సభ
* 1985 - 1986 వాణిజ్య మంత్రి, భారత ప్రభుత్వం
* 1986 - 1988 కమ్యూనికేషన్స్ మంత్రి, భారత ప్రభుత్వం
* 1988 - 1991 మధ్యప్రదేశ్ శాసనసభ సభ్యుడు
* 1988 - 1989 మధ్యప్రదేశ్ ముఖ్యమంత్రి
* 1991 - 1996 పార్లమెంటు సభ్యుడు, లోక్ సభ
* 1991 - 1994 మానవ వనరుల అభివృద్ధి మంత్రి, భారత ప్రభుత్వం
* 2000 - 2011 పార్లమెంటు సభ్యుడు, రాజ్యసభ
* 2000 - 2004 సభ్యుడు, హోం వ్యవహారాల మంత్రిత్వ శాఖ సలహా కమిటీ
* 2001 - 2004 సభ్యుడు, నిబంధనలపై కమిటీ
* 2002 - 2004 చైర్మన్, పార్లమెంటరీ స్టాండింగ్ కమిటీ ఆన్ పర్పస్ కమిటీ
* 2004 - 2009 మానవ వనరుల అభివృద్ధి మంత్రి, భారత ప్రభుత్వం 

## మరణం
అర్జున్ సింగ్ అనారోగ్య సమస్యలతో ఢిల్లీలోని ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్‌లో చేరి చికిత్స పొందుతూ 2011 మార్చి 4న మరణించాడు. ఆయన అంత్యక్రియలు ఆయన స్వస్థలమైన చుర్హాట్‌లో జరిగాయి. ఆయనకు భార్య సరోజ్ కుమారి, ఇద్దరు కుమారులు అజయ్ సింగ్ (ఎమ్మెల్యే), అభిమన్యు, కుమార్తె వీణ ఉన్నారు.

## మూలాలు

వర్గం:1930 జననాలు
వర్గం:2011 మరణాలు
వర్గం:మధ్య ప్రదేశ్ నుండి ఎన్నికైన లోక్‌సభ సభ్యులు
వర్గం:మధ్య ప్రదేశ్ ముఖ్యమంత్రులు
వర్గం:మధ్య ప్రదేశ్ నుండి ఎన్నికైన రాజ్యసభ సభ్యులు
వర్గం:మధ్య ప్రదేశ్‌కు చెందిన కేంద్ర మంత్రులు
వర్గం:మధ్య ప్రదేశ్‌కు చెందిన గవర్నర్లు
వర్గం:పంజాబ్ గవర్నర్లు
వర్గం:మధ్య ప్రదేశ్ రాజకీయ నాయకులు
వర్గం:మధ్య ప్రదేశ్ రాష్ట్ర మంత్రులు
వర్గం:భారత జాతీయ కాంగ్రెస్ నాయకులు
వర్గం:మధ్య ప్రదేశ్ శాసన సభ్యులు
వర్గం:లోక్‌సభ నాయకులు
అర్జిత్ సింగ్

**అర్జిత్ సింగ్** (జననం 25 ఏప్రిల్ 1987) భారతదేశానికి చెందిన సినీ గాయకుడు, సంగీత దర్శకుడు. ఆయన 2005లో, ఫేమ్ గురుకుల్‌ రియాలిటీ షోలో పాల్గొని గాయకుడిగా తన కెరీర్‌ను ప్రారంభించాడు, అరిజిత్ సింగ్ జాతీయ చలనచిత్ర అవార్డు & ఏడు ఫిల్మ్‌ఫేర్ అవార్డులతో సహా అనేక అవార్డులను అందుకున్నాడు. 

అర్జిత్ సింగ్ కు కళా రంగానికి చేసిన సేవకుగాను 2025 సంవత్సరానికి కేంద్రం ప్రభుత్వం ప్రతిష్ఠాత్మక పద్మశ్రీ పురస్కారం అవార్డును జనవరి 25న ప్రకటించింది.
## జననం, విద్యాభాస్యం
అర్జిత్ సింగ్  25 ఏప్రిల్ 1987న పశ్చిమ బెంగాల్‌లోని ముర్షిదాబాద్, జియాగంజ్ లో  కక్కర్ సింగ్,  అదితి సింగ్‌లకు జన్మించాడు. ఆయన తండ్రి పంజాబీ సిక్కు, తల్లి బెంగాలీ హిందూ. అర్జిత్ సింగ్ రాజా బిజయ్ సింగ్ ఉన్నత పాఠశాలలో ఆ తరువాత కళ్యాణి విశ్వవిద్యాలయ అనుబంధ సంస్థ అయిన శ్రీపత్ సింగ్ కళాశాలలో తన విద్యాభ్యాసాన్ని పూర్తి చేశాడు.
## పాడిన పాటలు
### హిందీలో
## 2011

## 2012

### తెలుగులో

## మూలాలు

## బయటి లింకులు
* 

వర్గం:1987 జననాలు
విధు వినోద్ చోప్రా

**విధు వినోద్ చోప్రా** (జననం 1952 సెప్టెంబరు 5) భారతదేశానికి చెందిన సినీ దర్శకుడు, నిర్మాత, స్క్రీన్ రైటర్ & ఎడిటర్. ఆయన దర్శకుడిగా పారిందా (1988), 1942: ఎ లవ్ స్టోరీ (1994) దర్శకత్వం వహించాడు. విధు వినోద్ చోప్రా తన నిర్మాణ సంస్థ వినోద్ చోప్రా ఫిల్మ్స్‌పై మున్నా భాయ్ ఫిల్మ్ సిరీస్, 3 ఇడియట్స్ (2009), పీకే (2014), సంజు (2018) లాంటి హిట్ సినిమాలను నిర్మించాడు.
## వివాహం
విధు వినోద్ చోప్రా మూడుసార్లు వివాహం చేసుకున్నాడు. ఆయన మొదటి భార్య సంపాదకురాలు రేణు సలుజా (m. 1976-1983), ఆయన ఆ తరువాత ఎస్. సుఖ్‌దేవ్ (1933-1979) కుమార్తె సినీనిర్మాత షబ్నం సుఖ్‌దేవ్ (m. 1985-1989) ని రెండో వివాహం చేసుకున్నాడు. వారికీ ఒక కుమార్తె ఇషా చోప్రా ఉంది. ఇషా డ్యాన్స్ ఇన్‌స్ట్రక్టర్, కొరియోగ్రాఫర్‌గా పనిచేస్తుంది.

విధు వినోద్ చోప్రా భారతీయ సినీ విమర్శకురాలు అనుపమ చోప్రాను 1990 జూన్ 1న మూడో వివాహం చేసుకున్నాడు. వారికీ కుమారుడు అగ్ని చోప్రా, కుమార్తె జుని చోప్రా ఉన్నారు.

## సినీ జీవితం

## మూలాలు

## బయటి లింకులు
* 
* అధికారిక వెబ్‌సైట్‌

వర్గం:1952 జననాలు
మేఘనా నాయుడు

**మేఘనా నాయుడు** (జననం 19 సెప్టెంబర్ 1980) భారతదేశానికి చెందిన సినిమా నటి. ఆమె తెలుగు, తమిళం, కన్నడ, మలయాళం, మరాఠీ & బెంగాలీ సినిమాల్లో నటించింది. మేఘనా నాయుడు 2002లో విడుదలైన 'కలియోన్ కా చమన్' మ్యూజిక్ వీడియోతో మంచి గుర్తింపు తెచ్చుకుంది. 

## జననం, విద్యాభాస్యం
మేఘనా నాయుడు భారతదేశంలోని ఆంధ్రప్రదేశ్‌లోని విజయవాడలో 19 సెప్టెంబర్ 1980న జన్మించింది.  ఆమె తండ్రి ఎతిరాజ్ ఎయిర్ ఇండియాలో, తల్లి పూర్ణిమ ఉపాధ్యాయురాలిగా  ఉద్యోగం చేస్తున్నారు. ఆమె తన తండ్రి ఉద్యోగరీత్యా మహారాష్ట్ర కు మరి ముంబైలో పెరిగింది. మేఘనా నాయుడు ముంబైలోని, అంధేరిలోని  భవన్ కళాశాల నుండి బి.కామ్ డిగ్రీతో పట్టభద్రురాలైంది. ఆమె ఏడేళ్ల పాటు క్లాసికల్ భరతనాట్యంలో శిక్షణ పొందింది.
## వివాహం
మేఘనా నాయుడు 2011లో టెన్నిస్ ఆటగాడు లూయిస్ మిగ్యుల్ రీస్‌తో ప్రేమలో ఉండి 12 డిసెంబర్ 2016న అతనిని వివాహం చేసుకుని దుబాయ్‌లో నివసిస్తున్నారు. 
## సినిమాలు

## టెలివిజన్

* కలర్స్ టీవీలో ఫియర్ ఫ్యాక్టర్:  ''ఖత్రోన్ కే ఖిలాడీ 1''
* కలర్స్ టీవీలో *డ్యాన్స్ క్వీన్*
* జీ టీవీలో *జోధా అక్బర్*
* MTV ఇండియాలో MTV *ఫనాహ్*
* సోనీ ఎంటర్‌టైన్‌మెంట్ టెలివిజన్‌లో *అదాలత్*
* కలర్స్ టీవీలో *ససురల్ సిమర్ కా*
* జీ టీవీలో *మహారక్షక్ ఆర్యన్*

## మూలాలు

## బయటి లింకులు
* 
* 
* 
* 

వర్గం:1980 జననాలు
వర్గం:తెలుగు సినిమా నటీమణులు
వర్గం:హిందీ సినిమా నటీమణులు
గ్రాంట్ బ్రాడ్‌బర్న్

**గ్రాంట్ ఎరిక్ బ్రాడ్‌బర్న్** (జననం 26 మే 1966) న్యూజిలాండ్ క్రికెట్ కోచ్, మాజీ అంతర్జాతీయ క్రికెటరు. అతను 2023 మేలో పాకిస్తాన్ జాతీయ క్రికెట్ జట్టుకు ప్రధాన కోచ్‌గా నియమితుడయ్యాడు.

బ్రాడ్‌బర్న్ 1966లో హామిల్టన్‌లో జన్మించాడు. అతను కుడిచేతి ఆఫ్ స్పిన్ బౌలరు, దిగువ వరుసలో వచ్చే బ్యాటరు. 1990, 2001 మధ్య ఏడు టెస్ట్ మ్యాచ్‌లు, 11 వన్డే ఇంటర్నేషనల్స్ ఆడాడు. 16 సీజన్లలో నార్తర్న్ డిస్ట్రిక్ట్‌ల కోసం దేశీయ క్రికెట్ కూడా ఆడాడు.

ఆట నుండి రిటైరయ్యాక బ్రాడ్‌బర్న్, నార్తర్న్ డిస్ట్రిక్ట్స్‌కు న్యూజిలాండ్ అండర్-19కూ కోచ్‌గా పనిచేశాడు. 2014 ఏప్రిల్‌లో స్కాట్లాండ్ ప్రధాన కోచ్‌గా నియమితుడయ్యాడు. 

అతను 2018 నుండి 2021 వరకు పాకిస్తాన్ జాతీయ క్రికెట్ జట్టుకు ఫీల్డింగ్ కోచ్‌గా పనిచేసాడు. లాహోర్‌లోని నేషనల్ క్రికెట్ అకాడమీలో హై పెర్ఫార్మెన్స్ కోచింగ్ హెడ్‌గా కూడా పనిచేశాడు. 

## ఆటగాడిగా
దేశీయంగా బ్రాడ్‌బర్న్, నార్తర్న్ డిస్ట్రిక్ట్‌ల తరపున 16 సీజన్లలో ఆడాడు. అతను అనేక స్థానాల్లో బ్యాటింగు చేశాడు. 1989/90, బ్రాడ్‌బర్న్‌కు అత్యంత విజయవంతమైన సీజను. ఆ సీజన్‌లో నాల్గవ స్థానంలో బ్యాటింగు చేసాడు. ఆ సీజనులో ప్రదర్శన తరువాత 1990లో పాకిస్థాన్‌లో పర్యటించేందుకు జాతీయ జట్టు నుండి తొలి పిలుపు వచ్చింది. 

శ్రీలంకలో 1992/93 సిరీస్ తర్వాత అతను న్యూజిలాండ్ జట్టు నుండి వైదొలిగినప్పుడు బ్రాడ్‌బర్న్స్ అంతర్జాతీయ కెరీర్ ముగిసినట్లు అనిపించింది, అయితే మళ్ళీ 2000/01 లో, 35 సంవత్సరాల వయస్సులో, జట్టు నుండి మళ్ళీ పిలుపు వచ్చింది. అయితే బాగా ఆడలేదు. మొత్తం మీద, అతను ఏడు టెస్టులు, 11 వన్డే ఇంటర్నేషనల్స్ ఆడాడు. నార్తర్న్ డిస్ట్రిక్ట్‌ల తరపున 115 మ్యాచ్‌లు ఆడి 27.96 సగటుతో 4,614 పరుగులు చేశాడు. ఆ జట్టు తరఫున అత్యధిక మ్యాచ్‌లు ఆడిన ఆటగాడిగా తన కెరీర్‌ను ముగించాడు, 

## కోచింగ్ కెరీర్
పదవీ విరమణ తర్వాత అతను నార్తర్న్ డిస్ట్రిక్ట్స్ A కోచింగ్‌తో పాటు ఫ్యామిలీ స్పోర్ట్స్ స్టోర్‌ను నడిపాడు. 2008లో ఆండీ మోల్స్ న్యూజిలాండ్ కోచ్‌గా నియమితుడైనప్పుడు, మిగిలిన సీజన్‌లో నార్తర్న్ డిస్ట్రిక్ట్స్ కోచ్‌గా బ్రాడ్‌బర్న్ అతని స్థానంలో చేరాడు. అతను న్యూజిలాండ్ A, అండర్-19 జట్లకు కూడా ప్రధాన కోచ్‌గా ఉన్నాడు. 

2014 ఏప్రిల్లో బ్రాడ్‌బర్న్, స్కాట్లాండ్ ప్రధాన కోచ్‌గా ఎంపికయ్యాడు. అతని మొదటి ప్రధాన పని 2015 ప్రపంచ కప్ కోసం వారిని సిద్ధం చేయడం. బ్రాడ్‌బర్న్ నియామకం 2017 చివరి వరకు ఉండగా, దాన్ని వాళ్ళు 2018 చివరి వరకు పొడిగించారు. 2018 జూన్‌లో ఎడిన్‌బర్గ్‌లోని గ్రేంజ్‌లో అత్యధిక స్కోరింగ్ చేసిన వన్‌డేలో ఇంగ్లండ్‌పై స్కాట్‌లాండ్‌కు చారిత్రాత్మకమైన మొదటి విజయాన్ని అందించాడు.

2018 సెప్టెంబరులో బ్రాడ్‌బర్న్, 2018 ఆసియా కప్‌కు ముందు మూడు సంవత్సరాల పాటు పాకిస్థాన్ కొత్త ఫీల్డింగ్ కోచ్‌గా ఎంపికయ్యాడు.  కుటుంబ కారణాలను పేర్కొంటూ, "మరిన్ని కోచింగ్ అవకాశాలను" వెతుక్కుంటూ 2021 అక్టోబరులో రాజీనామా చేశాడు.  2023 మేలో బ్రాడ్‌బర్న్, రెండేళ్ల ఒప్పందంపై పాకిస్థాన్ క్రికెట్ జట్టుకు ప్రధాన కోచ్‌గా నియమితులయ్యారు.  

## వ్యక్తిగత జీవితం
బ్రాడ్‌బర్న్ తండ్రి వైన్ కూడా నార్తర్న్ డిస్ట్రిక్ట్‌ల తరపున ఆడాడు. న్యూజిలాండ్‌కు రెండు టెస్టు మ్యాచ్‌లలో ప్రాతినిధ్యం వహించాడు.

## మూలాలు

వర్గం:న్యూజీలాండ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1966 జననాలు
కిషోరి షహానే

**కిషోరి షహానే** భారతదేశానికి చెందిన సినిమా, టెలివిజన్ నటి . ఆమె 2019లో బిగ్ బాస్ మరాఠీ 2 రియాల్టీ షోలో పాల్గొని ఐదో స్థానంలో నిలిచింది. కిషోరి షహానే ప్రస్తుతం ఘుమ్ హై కిసికే ప్యార్ మేలో భవానీ చవాన్ పాత్రను పోషిస్తోంది.
## సినిమాలు

## టెలివిజన్

## వెబ్ సిరీస్

## మూలాలు

## బయటి లింకులు
* 

వర్గం:హిందీ సినిమా నటీమణులు
వర్గం:మరాఠీ సినిమా నటీమణులు
మునీర్ మాలిక్

**మునీర్ మాలిక్** (1934, జూలై 10 - 2012, నవంబరు 30) పాకిస్తానీ మాజీ క్రికెటర్. 1959 - 1962 మధ్యకాలంలో పాకిస్తాన్ తరపున మూడు టెస్ట్ మ్యాచ్‌లు ఆడాడు. కుడిచేతి ఫాస్ట్-మీడియం బౌలర్ గా రాణించాడు. టెస్ట్ క్రికెట్‌లో 39.77 సగటుతో తొమ్మిది వికెట్లు తీశాడు, ఇందులో ఇంగ్లాండ్‌పై ఐదు వికెట్ల హాల్ కూడా ఉంది. ఇతని ఫస్ట్ క్లాస్ కెరీర్‌లో, 21.75 సగటుతో 197 వికెట్లు తీశాడు.

## ఫస్ట్ క్లాస్ కెరీర్
మాలిక్ 1956-66 సమయంలో కరాచీ, పంజాబ్, రావల్పిండి, సర్వీసెస్ జట్ల తరపున 49 ఫస్ట్-క్లాస్ మ్యాచ్‌లు ఆడాడు. ఫస్ట్-క్లాస్ కెరీర్‌లో, పద్నాలుగు సందర్భాలలో ఒక ఇన్నింగ్స్‌లో ఐదు లేదా అంతకంటే ఎక్కువ వికెట్లు సాధించాడు. ఒక మ్యాచ్‌లో నాలుగుసార్లు పది లేదా అంతకంటే ఎక్కువ వికెట్లు సాధించాడు.

మాలిక్ 1956-57లో బహవల్‌పూర్‌తో జరిగిన క్వాయిడ్-ఎ-అజం ట్రోఫీ సమయంలో పంజాబ్ బి తరపున ఫస్ట్-క్లాస్ అరంగేట్రం చేశాడు. అందులో 8.30 సగటుతో 13 వికెట్లు తీసుకున్నాడు. పంజాబ్‌పై పంజాబ్ బి తరపున 19 పరుగులకు 5 వికెట్లు పడగొట్టడం ఈ సీజన్‌లో అతని అత్యుత్తమ ప్రదర్శన. మాలిక్ 1957-58 సమయంలో మూడు మ్యాచ్‌లు ఆడాడు. ఇతని అత్యుత్తమ బౌలింగ్ గణాంకాలు పంజాబ్‌పై 66 పరుగులకు 5 వికెట్లు తీసుకున్నాడు. తరువాతి రెండు దేశీయ సీజన్లలో, బంతితో మరింత ప్రభావవంతంగా 23, 28 వికెట్లు తీశాడు. 1960 ఏప్రిల్ లో సర్గోధాలో ఇండియన్ స్టార్‌లెట్స్‌తో మ్యాచ్ ఆడాడు. ఈ మ్యాచ్‌లో 135 పరుగులకు 12 వికెట్లు పడగొట్టాడు. ఇతని తదుపరి మ్యాచ్ సిలోన్ క్రికెట్ అసోసియేషన్‌తో జరిగిన పాకిస్తాన్ ఈగల్‌ల కోసం: మొదటి ఇన్నింగ్స్‌లో 17 ఓవర్లు బౌలింగ్ చేసి 19 పరుగులిచ్చి 1 వికెట్ తీశాడు. రెండవ ఇన్నింగ్స్‌లో 9 ఓవర్లలో 25 పరుగులకు 2 వికెట్లు తీసుకున్నాడు.

1961–62 దేశవాళీ సీజన్‌లో మాలిక్ 38 వికెట్లు తీశాడు. 1962లో ఇంగ్లాండ్‌లో పర్యటించిన పాకిస్తాన్ జట్టులో ఒక సభ్యుడిగా ఉన్నాడు. అక్కడ మూడు టెస్టులు సహా పదహారు మ్యాచ్‌లు ఆడాడు, 39.93 సగటుతో 43 వికెట్లు తీశాడు. అదే సంవత్సరం కంబైన్డ్ సర్వీసెస్ కొరకు 72 పరుగులు చేసాడు. తర్వాతి మూడు దేశవాళీ సీజన్లలో, కేవలం ఏడు మ్యాచ్‌లు మాత్రమే ఆడి 28 వికెట్లు తీశాడు. ఇందులో కరాచీ వైట్స్ తరపున పంజాబ్ యూనివర్సిటీకి వ్యతిరేకంగా 154 పరుగులకు 8 వికెట్లు తీశాడు. 1965-66లో అయూబ్ ట్రోఫీ సమయంలో తన చివరి ఫస్ట్-క్లాస్ మ్యాచ్ ఆడాడు.

## అంతర్జాతీయ కెరీర్
alt=A view of a cricket ground during a Test match|కుడి|thumb| మాలిక్ హెడింగ్లీ క్రికెట్ గ్రౌండ్‌లో తన ఒంటరి ఐదు వికెట్లు సాధించాడు.
1959లో కరాచీలోని నేషనల్ స్టేడియంలో ఆస్ట్రేలియాతో జరిగిన మ్యాచ్‌లో మాలిక్ అరంగేట్రం చేశాడు. ఈ మ్యాచ్‌లో 100 పరుగులిచ్చి 3 వికెట్లు పడగొట్టాడు. 1962, జూలైలోలీడ్స్‌లోని హెడ్డింగ్లీ క్రికెట్ గ్రౌండ్‌లో ఇంగ్లాండ్‌తో తదుపరి టెస్టును ఆడాడు. మ్యాచ్‌లో 128 పరుగులకు 5 వికెట్లు పడగొట్టాడు, ఇది టెస్ట్ క్రికెట్‌లో అతని అత్యుత్తమ బౌలింగ్ ప్రదర్శన. తన చివరి టెస్టును నాటింగ్‌హామ్‌లోని ట్రెంట్ బ్రిడ్జ్‌లో ఆడాడు, జట్ల మధ్య అదే సిరీస్‌లో అతను ఒక వికెట్ మాత్రమే తీసుకున్నాడు.

## జననం
మాలిక్ 1934, జూలై 10న బ్రిటీష్ ఇండియా (ప్రస్తుతం పాకిస్తాన్ )లోని లియాలో జన్మించాడు. ఇతనికి ఐదుగురు కుమార్తెలు ఉన్నారు.

## మరణం
ఇతను తన 78 సంవత్సరాల వయస్సులో 2012, నవంబరు 30న సుదీర్ఘ అనారోగ్యంతో మరణించాడు. పిఈసిహెచ్ఎస్ స్మశానవాటికలో ఖననం చేయబడ్డాడు. 

## మూలాలు

వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:2012 మరణాలు
వర్గం:1934 జననాలు
షఫ్కత్ రానా

**షఫ్కత్ రానా** (జననం 1943, ఆగస్టు 10) పాకిస్తానీ మాజీ క్రికెటర్. 1964 నుండి 1969 వరకు ఐదు టెస్టుల్లో ఆడాడు.

## క్రికెట్ రంగం
షఫ్కత్ రానా కుడిచేతి బ్యాట్స్‌మన్ గా డ్రైవ్ అండ్ కట్‌లో అడుతాడు. ఆరేళ్ళలో ఐదు టెస్టులు ఆడాడు. 1969లో న్యూజిలాండ్‌తో జరిగిన రెండో టెస్టులో తన అత్యధిక టెస్ట్ స్కోరు 95ను నమోదు చేశాడు. ఇది మూడు టెస్టుల సిరీస్‌లో పాకిస్థాన్‌కు అత్యధిక స్కోరు కూడా. మూడో టెస్టులో 65 పరుగులు కూడా చేశాడు.

1959-60లో తన ఫస్ట్-క్లాస్ అరంగేట్రం చేసాడు. 1963లో పాకిస్థాన్ ఈగలెట్స్‌తో కలిసి ఇంగ్లాండ్‌లో పర్యటించాడు. 1964-65లో పాకిస్థాన్ జట్టుతో కలిసి ఆస్ట్రేలియా, న్యూజిలాండ్‌లలో పర్యటించాడు. 18.20 సగటుతో 182 పరుగులు చేశాడు. 1971లో ఇంగ్లండ్‌లో పర్యటించాడు, 17.53 సగటుతో 228 పరుగులు చేశాడు.
1978-79లో తన చివరి ఫస్ట్-క్లాస్ మ్యాచ్ ఆడాడు. 1968-69లో లాహోర్‌లో జరిగిన క్వాయిడ్-ఎ-అజం ట్రోఫీలో సర్గోధాపై లాహోర్ తరఫున అతని అత్యధిక స్కోరు 174, అతను వకార్ అహ్మద్‌తో కలిసి నాల్గవ వికెట్‌కు 330 పరుగులు చేశాడు.

## మూలాలు

## బాహ్య లింకులు
* 
* Shafqat Rana at Cricket Archive

వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1943 జననాలు
మహ్మద్ మునాఫ్

**మహ్మద్ మునాఫ్** (1935, నవంబరు 2 - 2020, జనవరి 28) పాకిస్తానీ మాజీ క్రికెటర్. 1959 నుండి 1962 వరకు నాలుగు టెస్టుల్లో ఆడాడు. ఇతను 1953 నుండి 1971 వరకు పాకిస్తాన్‌లో ఫస్ట్-క్లాస్ క్రికెట్ ఆడాడు.

## ప్రారంభ జీవితం, విద్య
మునాఫ్ 1935, నవంబరు 2న బొంబాయిలో జన్మించాడు. ఇతని కుటుంబం మహారాష్ట్ర పశ్చిమ తీరం నుండి పాకిస్తాన్‌కు వలస వచ్చింది. ఇతను సింధ్ మదర్సా-తుల్-ఇస్లాంలో చదువుకున్నాడు.

## కెరీర్
కరాచీలో స్థిరపడిన తర్వాత, రూబీ షీల్డ్ స్కూల్ టోర్నమెంట్‌లో  స్ట్రాపింగ్ యువ ఫాస్ట్ బౌలర్‌గా తన స్థానాన్ని సంపాదించుకున్నాడు. ఆ సమయంలో, సింద్ మద్రాసా కోసం హనీఫ్ మహ్మద్‌తో కలిసి బ్యాటింగ్ ప్రారంభించాడు. ఖాదిమ్ హెచ్. బలోచ్ తన *ఎన్‌సైక్లోపీడియా ఆఫ్ పాకిస్థాన్ క్రికెట్‌లో* మునాఫ్ స్వల్ప రన్-అప్‌ను అందించాడని, స్లింగి, రౌండ్-ఆర్మ్ యాక్షన్‌ని కలిగి ఉన్నాడని, కొన్ని నివేదికలు దేశంలోని అత్యంత వేగవంతమైన బౌలర్‌లలో ఒకరిగా తన శిఖరానికి చేర్చాయని రాశాడు.

1957-58లో వెస్టిండీస్‌లో పర్యటించాడు, ఐదు టెస్టుల్లో ఒక్కటి కూడా ఆడలేదు. 1959-60లో ఆస్ట్రేలియాపై తొలి టెస్టు హుస్సేన్ అందుబాటులో లేడు. 1961-62లో లాహోర్‌లో ఇంగ్లాండ్‌తో జరిగిన మ్యాచ్‌లో 42 పరుగులకు 4 వికెట్లు సాధించి, మొత్తం మూడు టెస్టులు మాత్రమే ఆడాడు. 1960-61 పర్యటనలో భారతదేశానికి పాకిస్తాన్ జట్టులో కూడా భాగమయ్యాడు, అయితే మరోసారి ఒక్క టెస్టు కూడా ఆడలేదు.

పాకిస్తాన్ ఇంటర్నేషనల్ ఎయిర్‌లైన్స్‌లో పనిచేశాడు. పదవీ విరమణ చేసిన తర్వాత అతను నెదర్లాండ్స్‌కు వెళ్ళి ఆమ్‌స్టర్‌డామ్‌లో నివసించాడు.

## మూలాలు

## బాహ్య లింకులు
* క్రిక్‌ఇన్‌ఫోలో మహ్మద్ మునాఫ్
* క్రికెట్ ఆర్కైవ్‌లో మహ్మద్ మునాఫ్

వర్గం:ముంబై క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:2020 మరణాలు
వర్గం:1935 జననాలు
బెట్టీ విల్సన్

**బెట్టీ విల్సన్** ఆస్ట్రేలియా మహిళా జట్టుకు ప్రాతినిధ్యం వహించింది. ఆమెను ప్రపంచంలోనే అత్యుత్తమ మహిళా క్రికెటర్లలో ఒకరిగా పరిగణించబడింది. ఆమె 1947-48, 1957-58 మధ్య మహిళల టెస్ట్ క్రికెట్లో ఆస్ట్రేలియాకు ప్రాతినిధ్యం వహించింది. విల్సన్ కుడిచేతి వాటం బ్యాట్స్ వుమన్ గా, మంచి ఆఫ్ స్పిన్ బౌలర్ గా, అద్భుతమైన ఫీల్డర్ గా రాణించింది.

## వ్యక్తిగత వివరాలు
మెల్ బోర్న్ లో 1921 నవంబరు 21న జన్మించిన విల్సన్ కాలింగ్ వుడ్ పరిసరాల్లో పెరిగింది. ఆమె వీధిలో ఒక దీపస్తంభంతో ఆడటం ద్వారా ఆట నేర్చుకుంది. 10 సంవత్సరాల వయస్సులో ఆమె కాలింగ్ వుడ్ ఉమెన్స్ క్రికెట్ క్లబ్లో చేరింది, అక్కడ ఆమె పెద్దవాళ్ళతో కలిసి ఆడింది. ఆమె 14 సంవత్సరాల వయస్సులో విక్టోరియా రెండవ XI జట్టుకి, 16 సంవత్సరాల వయస్సులో సీనియర్ జట్టుకు చేరుకుంది. ఆమె పూర్తి పేరు బెట్టీ రెబెక్కా విల్సన్. ఆమె 2010 జనవరి 22 మెల్ బోర్న్ లో నే మరణించింది.

## క్రికెట్ విశేషాలు
రెండవ ప్రపంచ యుద్ధం వలన 1948 వరకు ఆమె టెస్ట్ మ్యాచ్ లను ఆడలేక పోయింది. న్యూజిలాండ్ తో జరిగిన తొలి మ్యాచ్ లో ఆమె 90 పరుగులు చేసి, 4/37, 6/28 పరుగులకు వికెట్లు తీసింది. 1949లో తన రెండవ టెస్టులో ఇంగ్లాండ్ పై 111 పరుగులు చేసి శతకము సాధించింది. దీంతో మహిళల టెస్ట్ మ్యాచ్ లో శతకము సాధించి, ఐదు వికెట్లు తీసిన తొలి మహిళా క్రికెటర్ గా ఆమె పేరు నిలిచింది.

ఆమె 1951లో ఇంగ్లాండ్ పర్యటన చేసి స్కార్ బరోలో జరిగిన మొదటి టెస్టులో 81 పరుగులు చేసింది. యార్క్ షైర్ లో ఆమె 77 నిమిషాల్లో 100 పరుగులు చేసి ఆస్ట్రేలియాను చివరి బంతికి గెలిపించింది. ఈ సిరీస్ తర్వాత ఆమె రెండున్నర సంవత్సరాలు ఇంగ్లాండ్ లో ఉండిపోయింది.

1957 - 58లో ఇంగ్లాండ్ లో జరిగిన సెయింట్ కిల్డా టెస్టులో ఆమె 100 పరుగులు చేసి, 10 వికెట్లు తీసిన మొదటి క్రికెటర్ (మహిళలు/పురుషులలో) గా ఘనత సాధించింది. తడి వికెట్ పై ఆమె మొదటి ఇన్నింగ్స్ లో 7/7 ను తీసుకుంది. ఇది మహిళల టెస్టులో మొట్టమొదటి హ్యాట్రిక్ కూడా. 2004లో పాకిస్తాన్ కు చెందిన షైజా ఖాన్ ఈ ఘనత సాధించేవరకు ఈ రికార్డ్ పునరావృతం కాలేదు. ఆస్ట్రేలియా మొదటి తక్కువ ఇన్నింగ్స్ లో 12 పరుగులు, రెండవ ఇన్నింగ్స్ లో 100 పరుగులతో ఆమె అగ్రస్థానంలో నిలిచింది. ఇంకా రెండవ దాంట్లో 19 ఓవర్లకి 4/9 తీసుకొని, ఒక మ్యాచ్ లో 11/16 అత్యుత్తమ బౌలింగ్ చేసిన మరో రికార్డును నెలకొల్పింది. ఇది 2004 వరకు రికార్డుగా నిలిచింది. విల్సన్ తన కెరీర్లో 11 టెస్టులు ఆడి, 57.4 సగటుతో 862 పరుగులు చేసి, 11.8 సగటుతో 68 వికెట్లు తీసింది.

## టెస్టు మ్యాచ్ లో శతకాలు

## గౌరవాలు

* 1985లో విల్సన్ 'ఆస్ట్రేలియన్ స్పోర్టింగ్ హాల్ ఆఫ్ ఫేమ్' ప్రవేశించిన మొదటి మహిళా క్రికెటర్ అయింది. 
* 1985 - 86లో జాతీయ అండర్ - 21 మహిళల క్రికెట్ ఛాంపియన్షిప్ పేరును, బెట్టీ విల్సన్ షీల్డ్ గా మార్చారు. 1996 - 97లో ఈ వయస్సు వర్గాన్ని అండర్-19 గా మార్చారు.
* 2015లో విల్సన్ 'ఐసీసీ క్రికెట్ హాల్ ఆఫ్ ఫేమ్' ప్రవేశించారు.
* 2017లో విల్సన్ ఆస్ట్రేలియన్ క్రికెట్ హాల్ ఆఫ్ ఫేమ్ కి ప్రేరణ ఇచ్చింది. 
* బెట్టీ విల్సన్ యంగ్ ప్లేయర్ ఆఫ్ ది ఇయర్ అవార్డును 2017లో అలన్ బోర్డర్ మెడల్ వేడుకలో 2015 డిసెంబరు 5కి ముందు 25 ఏళ్లలోపు వయస్సు గల, 10 లేదా అంతకంటే తక్కువ మ్యాచ్ లు ఆడిన మహిళా క్రికెటర్ను గుర్తించడానికి ఆరంభించారు.

## సూచనలు

### గమనికలు
* *ఆక్స్ఫర్డ్ కంపానియన్ టు ఆస్ట్రేలియన్ క్రికెట్*

* 
* 
* 

### బాహ్య లింకులు
* 
* క్రిక్ఇన్ఫోః విల్సన్ ఇంటర్వ్యూ
* విల్సన్ క్రీడా వారసత్వం

వర్గం:2010 మరణాలు
వర్గం:1921 జననాలు
వర్గం:క్రీడాకారిణులు
వర్గం:ఆస్ట్రేలియా క్రికెట్ క్రీడాకారులు
వర్గం:ఆస్ట్రేలియా టెస్ట్ క్రికెట్ క్రీడాకారులు
సర్ఫరాజ్ అహ్మద్

**సర్ఫరాజ్ అహ్మద్** (జననం 1987, మే 22) పాకిస్తానీ ప్రొఫెషనల్ క్రికెటర్, వికెట్ కీపర్ - బ్యాట్స్‌మన్. పాకిస్థాన్ జాతీయ క్రికెట్ జట్టు తరపున ఆడాడు. క్రికెట్ లోని అన్ని ఫార్మాట్లకు పాకిస్తాన్ జట్టుకు కెప్టెన్ గా వ్యవహరించాడు.

## ప్రారంభ జీవితం, కుటుంబం
సర్ఫరాజ్ అహ్మద్ 1987, మే 22న పాకిస్తాన్‌లోని కరాచీలో ప్రింటింగ్ ప్రెస్ వ్యాపారంలో ఉన్న కుటుంబంలో జన్మించాడు. ఇతని పూర్వీకులు ఉత్తర ప్రదేశ్ నుండి పాకిస్తాన్ కు వెళ్ళారు. ఇతని తండ్రి 2006లో తిరిగి చనిపోయాడు. ఇతను 2015లో సయ్యదా ఖుష్‌భక్త్‌ను వివాహం చేసుకున్నాడు; వారికి ఇద్దరు పిల్లలు ఉన్నారు.

## క్రికెట్ రంగం
పాకిస్తాన్ సూపర్ లీగ్‌లో క్వెట్టా గ్లాడియేటర్స్‌కు నాయకత్వం వహిస్తున్నాడు. కెప్టెన్సీలో, పాకిస్తాన్ 2017 ఐసీసీ ఛాంపియన్స్ ట్రోఫీని గెలుచుకుంది. ఫైనల్‌లో చిరకాల ప్రత్యర్థి భారత్‌ను ఓడించింది. యాదృచ్ఛికంగా అండర్-19 రోజులలో 2006 అండర్-19 క్రికెట్ ప్రపంచ కప్‌ను గెలుచుకోవడానికి పాకిస్తాన్ జట్టుకు నాయకత్వం వహించాడు. ఫైనల్‌లో భారత్‌ను కూడా ఓడించారు.

భారత్‌లో జరిగిన 2016 ఐసీసీ వరల్డ్ ట్వంటీ20 తర్వాత సర్ఫరాజ్ పాకిస్థాన్ ట్వంటీ20 అంతర్జాతీయ కెప్టెన్‌గా ఎంపికయ్యాడు. అజహర్ అలీ వైదొలిగిన తర్వాత 2017, ఫిబ్రవరి 9న పాకిస్తాన్ వన్డే కెప్టెన్‌గా ఎంపికయ్యాడు. మిస్బా-ఉల్-హక్ రిటైర్మెంట్ తర్వాత తన జట్టుకు టెస్ట్ కెప్టెన్సీ మాంటిల్‌ను తీసుకున్నాడు. తద్వారా పాకిస్తాన్ క్రికెట్ జట్టుకు 32వ టెస్ట్ కెప్టెన్ అయ్యాడు. 2018 మార్చిలో పాకిస్తాన్ రోజున సర్ఫరాజ్ సితార-ఇ-ఇమ్తియాజ్ అవార్డు పొందిన అతి పిన్న వయస్కుడైన క్రికెటర్ అయ్యాడు.

2018 ఆగస్టులో పాకిస్తాన్ క్రికెట్ బోర్డ్ ద్వారా 2018-19 సీజన్ కోసం సెంట్రల్ కాంట్రాక్ట్ పొందిన ముప్పై-మూడు మంది ఆటగాళ్ళలో ఇతను ఒకడు. 2019 జనవరిలో, దక్షిణాఫ్రికాతో జరిగిన రెండో వన్డేలో, తన 100వ వన్డే మ్యాచ్‌ని ఆడాడు. తర్వాత అదే సిరీస్‌లో, దక్షిణాఫ్రికా ఆటగాడు ఆండిలే ఫెహ్లుక్వాయోపై జాత్యహంకార వ్యాఖ్య చేసినందుకు అతను నాలుగు మ్యాచ్‌ల నిషేధానికి గురయ్యాడు.

## అవార్డులు

* పాకిస్తాన్ క్రికెట్ బోర్డు అత్యుత్తమ ప్లేయర్ ఆఫ్ ది ఇయర్: 2017
* సితార-ఎ-ఇమ్తియాజ్ (2018) - పాకిస్తాన్ మూడవ అత్యున్నత పౌర పురస్కారం
* పాకిస్తాన్ క్రికెట్ బోర్డు స్పిరిట్ ఆఫ్ క్రికెట్ అవార్డు: 2018 

## మూలాలు

## బాహ్య లింకులు
* 
* Sarfraz Ahmed Profile On ICC 
* Sarfraz Ahmed Profile on PCB

వర్గం:వికెట్ కీపర్లు
వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1987 జననాలు
హరీస్ సోహైల్

**హరిస్ సోహైల్** (జననం 1989, జనవరి 9) పాకిస్తానీ క్రికెటర్. ఎడమచేతి వాటం బ్యాట్స్‌మన్‌గా, అప్పుడప్పుడు ఎడమచేతి ఆర్థోడాక్స్ బౌలర్ గా రాణించాడు.

2013 జూలైలో పాకిస్తాన్ క్రికెట్ జట్టు తరపున అంతర్జాతీయ అరంగేట్రం చేశాడు. 

2018 ఆగస్టులో పాకిస్థాన్ క్రికెట్ బోర్డు ద్వారా 2018–19 సీజన్‌కు సెంట్రల్ కాంట్రాక్ట్ పొందిన ముప్పై-మూడు మంది ఆటగాళ్ళలో ఇతను ఒకడు.

## వ్యక్తిగత జీవితం
హరీస్ 1989, జనవరి 9న పాకిస్తాన్ పంజాబ్‌లోని సియాల్‌కోట్‌లో పంజాబీ గుజ్జర్ కుటుంబంలో జన్మించాడు. పూర్తిపేరు చౌదరి హరీస్ సోహైల్ గుజ్జర్.

## దేశీయ క్రికెట్
సియాల్‌కోట్ స్టాలియన్స్, జరై తారకియాతి బ్యాంక్ లిమిటెడ్ క్రికెట్ జట్టు, సియాల్‌కోట్ క్రికెట్ జట్టుకు ప్రాతినిధ్యం వహించాడు.

పాకిస్తాన్ సూపర్ లీగ్‌లో అతను పెషావర్ జల్మీ, లాహోర్ ఖలందర్‌లకు ప్రాతినిధ్యం వహించాడు.

## అంతర్జాతీయ క్రికెట్
2012లో, శ్రీలంకలో జరిగే వారి ట్వంటీ 20 ఇంటర్నేషనల్ సిరీస్ కోసం హారిస్ పాకిస్థాన్ జట్టులో ఎంపికయ్యాడు. 2013 దక్షిణాఫ్రికా పర్యటన కోసం పాకిస్తాన్ టెస్ట్ జట్టుకు పిలవబడ్డాడు. 2013 జూలై 19న పాకిస్తాన్ తరపున తన వన్డే ఇంటర్నేషనల్ అరంగేట్రం చేసాడు.

2014లో న్యూజిలాండ్‌తో జరిగిన 1వ వన్డేలో ప్లేయర్ ఆఫ్ ది మ్యాచ్ అవార్డును గెలుచుకున్న సోహైల్ నాటౌట్ 85 పరుగులు చేశాడు. 2వ మ్యాచ్‌లో 33 పరుగులిచ్చి 3 వికెట్లు తీశాడు. చివరి రెండు మ్యాచ్ లలో వరుసగా 13, 65 పరుగులు చేశాడు. 235 పరుగులతోపాటు 6 వికెట్లు తీసి పాకిస్థాన్ టాప్ స్కోరర్‌గా 5 మ్యాచ్‌ల వన్డే సిరీస్‌ను ముగించాడు.

2017 సెప్టెంబరులో, శ్రీలంకతో జరిగిన వారి సిరీస్ కోసం పాకిస్తాన్ టెస్ట్ జట్టులో ఎంపికయ్యాడు.  2017 సెప్టెంబరు 28న శ్రీలంకతో జరిగిన మొదటి టెస్టులో పాకిస్తాన్ తరపున తన అరంగేట్రం చేశాడు.

2018 అక్టోబరులో, యునైటెడ్ అరబ్ ఎమిరేట్స్‌లో ఆస్ట్రేలియాతో జరిగిన మ్యాచ్‌లో సోహైల్ టెస్ట్ క్రికెట్‌లో తన మొదటి సెంచరీని 110 పరుగులు చేశాడు. 2019 మార్చిలో, వన్డే క్రికెట్‌లో తన మొదటి సెంచరీని సాధించాడు, యునైటెడ్ అరబ్ ఎమిరేట్స్‌లో ఆస్ట్రేలియాపై అజేయంగా 101 పరుగులు చేశాడు.

2019 ఏప్రిల్ లో, 2019 క్రికెట్ ప్రపంచ కప్ కోసం పాకిస్తాన్ జట్టులో ఎంపికయ్యాడు. టోర్నమెంట్‌లోని తన 2వ గేమ్‌లో దక్షిణాఫ్రికాతో జరిగిన మ్యాచ్‌లో 59 బంతుల్లో 89 పరుగులతో మ్యాన్ ఆఫ్ ది అయ్యాడు.

2019 సెప్టెంబరులో, సొహైల్ 2019-20 క్వాయిడ్-ఎ-అజం ట్రోఫీ టోర్నమెంట్‌కు బలూచిస్తాన్ కెప్టెన్‌గా ఎంపికయ్యాడు.

## మూలాలు

## బాహ్య లింకులు
* 

వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1989 జననాలు
జాఫర్ గోహర్

**జాఫర్ గోహర్** (జననం 1995, ఫిబ్రవరి 1) పాకిస్తానీ క్రికెట్ ఆటగాడు. 2015 నవంబరులో పాకిస్తాన్ క్రికెట్ జట్టు తరపున అంతర్జాతీయ అరంగేట్రం చేసాడు.

## కెరీర్
2015 నవంబరు 17న ఇంగ్లాండ్‌తో జరిగిన మ్యాచ్‌లో పాకిస్తాన్ తరపున తన వన్డే అంతర్జాతీయ అరంగేట్రం చేశాడు.

2019 సెప్టెంబరులో, 2019–20 క్వాయిడ్-ఇ-అజం ట్రోఫీ టోర్నమెంట్ కోసం సెంట్రల్ పంజాబ్ జట్టులో ఎంపికయ్యాడు. ఫైనల్ ముగిసిన తర్వాత, ప్లేయర్ ఆఫ్ ది టోర్నమెంట్‌గా ఎంపికయ్యాడు. 2020–21 దేశీయ సీజన్‌కు సెంట్రల్ పంజాబ్ ఇతనిని కొనసాగించింది.

2020 అక్టోబరులో, జింబాబ్వేతో పాకిస్తాన్ స్వదేశీ సిరీస్ కోసం 22 మంది "ప్రాబబుల్స్" జట్టులో ఎంపికయ్యాడు. 2020 నవంబరులో, న్యూజిలాండ్ పర్యటన కోసం పాకిస్తాన్ 35 మంది సభ్యుల జట్టులో ఎంపికయ్యాడు. 2020 డిసెంబరులో, షాదాబ్ ఖాన్ గాయం కారణంగా మొదటి టెస్ట్ మ్యాచ్‌కు దూరమయ్యాడు. ఖాన్ స్థానంలో గోహర్‌ను పాకిస్థాన్ జట్టులోకి తీసుకున్నారు. 2021జనవరి 3న న్యూజిలాండ్‌తో జరిగిన మ్యాచ్‌లో పాకిస్థాన్ తరపున తన అరంగేట్రం చేశాడు.

2021 జనవరిలో, దక్షిణాఫ్రికాతో జరిగే సిరీస్ కోసం పాకిస్తాన్ ట్వంటీ 20 ఇంటర్నేషనల్ (T20I) జట్టులో ఎంపికయ్యాడు. 2021 ఆగస్టులో, ఇంగ్లాండ్‌లో 2021 కౌంటీ ఛాంపియన్‌షిప్‌లో మిగిలిన భాగానికి ఆడేందుకు గ్లౌసెస్టర్‌షైర్ చేత సంతకం చేయబడ్డాడు. 2021 డిసెంబరులో, 2022 సీజన్ కోసం గ్లౌసెస్టర్‌షైర్ ద్వారా మళ్ళీ సంతకం చేశాడు. నెల తరువాత, 2022 పాకిస్తాన్ సూపర్ లీగ్ కోసం ఆటగాళ్ళ డ్రాఫ్ట్ తర్వాత ఇస్లామాబాద్ యునైటెడ్ చేత సంతకం చేయబడ్డాడు.

## మూలాలు

## బాహ్య లింకులు
* 

వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1995 జననాలు
యాసిర్ షా

**యాసిర్ షా** (జననం 1986, మే 2) పాకిస్థాన్‌కు చెందిన క్రికెటర్. ఇతను బౌలర్‌గా రాణించాడు. టెస్ట్ క్రికెట్ చరిత్రలో 100 వికెట్లు తీసిన ఉమ్మడి-రెండవ వేగవంతమైన బౌలర్ గా నిలిచాడు. 200 వికెట్లు తీసుకున్న అత్యంత వేగంగా ఆస్ట్రేలియన్ బౌలర్ క్లారీ గ్రిమ్మెట్ నెలకొల్పిన మునుపటి రికార్డును బద్దలు కొట్టాడు.

2014 అక్టోబరు 22న యుఏఈలో ఆస్ట్రేలియాతో జరిగిన మ్యాచ్‌లో పాకిస్థాన్ తరపున షా అరంగేట్రం చేశాడు. పాకిస్థాన్ శ్రీలంక పర్యటనలో, షా అత్యంత వేగంగా 50 టెస్టు వికెట్లు తీసిన పాక్ బౌలర్‌గా నిలిచాడు.

2015 డిసెంబరు నుండి 2016 మార్చి వరకు, షా నుండి తీసుకున్న శాంపిల్‌లో క్లోర్టాలిడోన్ అనే నిషేధిత పదార్ధం ఉన్నట్లు గుర్తించిన తర్వాత, షాహ్ ఏ విధమైన క్రికెట్ ఆడకుండా 3 నెలల పాటు నిషేధం విధించింది. 2018 డిసెంబరులో, న్యూజిలాండ్‌తో జరిగిన పాకిస్థాన్ టెస్ట్ సిరీస్ సందర్భంగా, షా టెస్టుల్లో అత్యంత వేగంగా 200 వికెట్లు పడగొట్టిన బౌలర్‌గా 82 ఏళ్ల రికార్డును బద్దలు కొట్టాడు.

### ఐదు వికెట్ల పంట
2022 ఏప్రిల్ నాటికి, షా టెస్ట్ మ్యాచ్‌లలో 16 ఐదు వికెట్లు, ఒక వన్డే ఇంటర్నేషనల్‌లో ఒక వికెట్ సాధించాడు. 2018లో న్యూజిలాండ్‌తో జరిగిన మ్యాచ్ లో 8/41 అత్యుత్తమ టెస్ట్ మ్యాచ్ బౌలింగ్ గణాంకాలు. 2015లో జింబాబ్వేపై యాసిర్ 6/26తో అత్యుత్తమ వన్డే గణాంకాలు  నమోదు చేయబడ్డాయి. ఇది పాకిస్తాన్‌కు కూడా కొత్త రెండవ అత్యుత్తమ వన్డే బౌలింగ్ గణాంకాలను నెలకొల్పింది.

## అవార్డులు
* పాకిస్తాన్ క్రికెట్ బోర్డు టెస్ట్ ప్లేయర్ ఆఫ్ ది ఇయర్ – 2017.

2019 మార్చి 23న పాకిస్తాన్ అధ్యక్షుడు ఆరిఫ్ అల్వీచే పాకిస్తాన్ సితార-ఇ-ఇమ్తియాజ్ మూడవ అత్యున్నత పౌర పురస్కారం అందుకున్నాడు.

## మూలాలు

## బాహ్య లింకులు

వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1986 జననాలు
మల్హోత్రా

**మల్హోత్రా** (Malhotra) కొందరు భారతీయుల ఇంటిపేరు.	

* విజయ్‌కుమార్ మల్హోత్రా (Vijay Kumar Malhotra) 
* పవన్ మల్హోత్రా- భారతదేశానికి చెందిన టెలివిజన్, సినిమా నటుడు. 
* కపిలాక్షి మల్హోత్రా- భారతీయ చలనచిత్ర నటి. 
* రామ్‌నారాయణ్ మల్హోత్రా లేదా  ఆర్. ఎన్. మల్హోత్రా గా సుపరిచితుడైన భారతదేశ 17వ రిజర్వుబ్యాంకు గవర్నరు. 
* రీమా మల్హోత్రా- ఒక భారతీయ మాజీ క్రికెటర్.
* సన్యా మల్హోత్రా- భారతదేశానికి చెందిన హిందీ సినిమా నటి. 
* మనీష్ మల్హోత్రా- ప్రముఖ భారతీయ ఫ్యాషన్ డిజైనర్లలో ఒకరు. 
* సిద్ధార్థ్ మల్హోత్రా- ప్రముఖ బాలీవుడ్ నటుడు, మాజీ మోడల్. 
* అన్నా రాజం మల్హోత్రా- భారతదేశ స్వాతంత్ర్యం అనంతరం మొట్టమొదటి మహిళా ఐఏఎస్ ఆఫీసర్‌. 
* పమేలా మల్హోత్రా- భారతదేశంలో నివసిస్తున్న అమెరికన్ జంతు సంరక్షణ కేంద్రం యజమాని.
* అంచల్ మల్హోత్రా - భారతీయ చరిత్రకారిణి, రచయిత్రి.
*  

వర్గం:ఇంటిపేర్లు
మంగళవారం (2023 సినిమా)

**మంగళవారం** 2023 లో విడుదలైన తెలుగు సినిమా. ఇది సైకలాజికల్ థ్రిల్లర్ నేపథ్యంలో అజయ్ భూపతి రూపొందించిన చిత్రం. స్వాతి, సురేశ్ వర్మ నిర్మించిన ఈ చిత్రంలో పాయల్ రాజ్‌పుత్, నందిత శ్వేత, అజయ్ ఘోష్, అజ్మల్, దివ్య పిళ్లై ముఖ్యమైన పాత్రలలో నటించారు. అజయ్‌ భూపతి, పాయల్‌ రాజ్‌పుత్‌ కాంబినేషన్‌లో మొదటగా వచ్చిన విజయవంతమైన చిత్రం ఆర్‌ఎక్స్‌ 100. మంగళవారం చిత్రం తెలుగుతో పాటు, తమిళ, కన్నడ, మలయాళ, హిందీ భాషల్లో కూడా ఈ సినిమా విడుదల కానుంది. ఈ చిత్రానికి సంబంధించి టీజర్ ని జూలై మొదటి వారంలో విడుదల చేయగా సెప్టెంబరు 25న ‘గణ గణ మెగాలిరా..’ పాట లిరికల్‌ వీడియో విడుదలైంది. 

ఈ సినిమా నవంబర్ 17న థియేటర్స్ లో విడుదలై,  డిసెంబర్ 26 నుండి డిస్నీ ప్లస్ హాట్‌స్టార్ లో స్ట్రీమింగ్ ప్రారంభమైంది.

## తారాగణం

*పాయల్ రాజ్‌పుత్ 
*ప్రియదర్శి పులికొండ
*నందిత శ్వేత 
*దివ్యా పిళ్లై
*అజయ్ ఘోష్ 
* ఐరేని మురళీధర్ గౌడ్
*చైతన్య కృష్ణ
*రవీంద్ర విజయ్
*అజ్మల్
*లక్ష్మణ్ మీసాల
*శ్రవణ్ రెడ్డి 
*శ్రీతేజ్
*దయానంద్ రెడ్డి

## సాంకేతికవర్గం

*కథ,స్క్రీన్ ప్లే,దర్శకత్వం: అజయ్ భూపతి
*నిర్మాణం: ముద్ర మీడియా వర్క్స్, ఎ క్రియేటివ్ వర్క్స్
*నిర్మాతలు: స్వాతిరెడ్డి గునుపాటి, సురేష్ వర్మ ఎమ్
*సంగీతం: బి. అజనీష్ లోక్‌నాథ్
*సినిమాటోగ్రఫీ: శివేంద్ర దాశరధి
*ఎగ్జిక్యూటివ్ ప్రొడ్యూసర్: సాయికుమార్ యాదవిల్లి
*ప్రొడక్షన్ డిజైనర్: రఘు కులకర్ణి
*ఆర్ట్ డైరెక్టర్: మోహన్ తాళ్లూరి
*ఫైట్ మాస్టర్స్: రియల్ సతీష్, పృథ్వీ
*కొరియోగ్రాఫర్: భాను
*ఎడిటర్: మాధవ్ కుమార్ గుళ్లపల్లి
*డైలాగ్స్: తాజుద్దీన్ సయ్యద్, కళ్యాణ్ రాఘవ్
*సాహిత్యం: భాస్కరభట్ల, చైతన్య ప్రసాద్, గణేష్ ఎ
*సౌండ్ మిక్సింగ్: ఎం. ఆర్. రాజాకృష్ణన్
*స్టిల్స్: కిషోర్ క్లిక్స్
*కాస్ట్యూమ్ డిజైనర్: ముదాసర్ మహ్మద్
*కాస్ట్యూమ్ చీఫ్: సూర్య
*మేకప్ చీఫ్: చింతా ఈశ్వర్
*పబ్లిసిటీ డిజైనర్: ఈశ్వర్
*చీఫ్ కో-డైరెక్టర్: నందగోపాల్ కూరెళ్ల
*కో డైరెక్టర్: సిహెచ్ దుర్గా ప్రసాద్
*డిఐ: అన్నపూర్ణ స్టూడియోస్
*కలరిస్ట్: అశ్వత్

## అవార్డులు
### జైపూర్ ఫిలిం ఫెస్టివల్ 2024
# ఉత్తమ నటి - పాయల్ రాజ్‌పుత్
# ఉత్తమ సౌండ్ డిజైన్ - రాజా కృష్ణన్
#ఉత్తమ ఎడిటింగ్ - గుళ్ళపల్లి మాధవ్ కుమార్
#ఉత్తమ కాస్ట్యూమ్ డిజైన్ - ముదసర్ మొహమ్మద్

## మూలాలు

## బయటి లింకులు
* 

వర్గం:2023 తెలుగు సినిమాలు
జయలక్ష్మి సీతాపుర

డా. టి.జయలక్ష్మి, ఆమె కలం పేరుతో డా. జయలక్ష్మి సీతాపుర (  ), కన్నడ భాషలో వ్రాసే ఆధునిక భారతదేశంలోని ప్రముఖ జానపద రచయితలలో ఒకరు. ఆమె మైసూర్ విశ్వవిద్యాలయం  రిటైర్డ్ ఫోక్లోర్ ప్రొఫెసర్. జయలక్ష్మి న్యాయనిర్ణేతగా వందలాది రాష్ట్ర, జాతీయ స్థాయి సాంస్కృతిక పోటీలను ప్రదర్శించారు. జానపద సాహిత్యంపై ఆమె రాసిన పుస్తకాలు కర్ణాటక పాఠకుల నుండి మంచి ఆదరణ పొందాయి. 

జయలక్ష్మి జానపద సాహిత్యంపై 30కి పైగా పుస్తకాలు రాశారు, కొన్ని "నమ్మ సుట్టిన జానపద కథన గీతాలు" ('కర్ణాటక జానపద, యక్షగాన అకాడమీ' ద్వారా ప్రచురించబడింది), "హక్కి హార్యవే గిడదగా", "జానపద హట్టి", "కళ్యాణవెన్ని జనరెళ్ళ"( కన్నడ సాహిత్య పరిషత్ ద్వారా ప్రచురించబడింది )  మరెన్నో. ఆమె కర్ణాటక జానపద సాహిత్యం, జానపద సాహిత్యంపై అనేక వ్యాసాలు రాశారు. డా. సీతపుర 2016లో కర్ణాటక జనపద అకాడమీ అవార్డును అందుకున్నారు.

## పుస్తకాలు
డాక్టర్ జయలక్ష్మి 30కి పైగా పుస్తకాలు రాశారు, ఎక్కువగా జానపద, సాంస్కృతిక అధ్యయనాలకు సంబంధించినవి. వీటిలో కొన్ని:

* *హక్కి హార్యవే గిడదగా* 
* *కళ్యాణవెన్ని జనరేళ్ల*
* *జానపద హట్టి*
* *నమ్మ సుట్టిన జానపద కథనగీతాలు*

## అవార్డులు

* 2017 - *‛6వ పాండవపుర తాలూకా కన్నడ సాహిత్య సమ్మేళన*'  లో అధ్యక్షత వహించారు.
* 2016 - *‛డా.* కర్ణాటక జానపద అకాడమీ ద్వారా *జీశంపా అవార్డు*'.  

## మూలాలు

వర్గం:1954 జననాలు
వర్గం:జీవిస్తున్న ప్రజలు
వర్గం:భారతీయ జానపద రచయితలు
వర్గం:కన్నడ ప్రజలు
వర్గం:కర్ణాటకకు చెందిన మహిళా రచయితలు
అసద్ షఫీక్

**అసద్ షఫీక్** (జననం 1986, జనవరి 28) పాకిస్తానీ క్రికెటర్. 2010 - 2020 మధ్యకాలంలో పాకిస్తాన్ జాతీయ క్రికెట్ జట్టు కోసం ఆడాడు. 2021/22 సీజన్ నాటికి, దేశీయ క్రికెట్‌లో సింధు తరపున ఆడతాడు.

2018 ఆగస్టులో, పాకిస్థాన్ క్రికెట్ బోర్డ్ ద్వారా 2018–19 సీజన్‌కు సెంట్రల్ కాంట్రాక్ట్ పొందిన ముప్పై-మూడు మంది ఆటగాళ్ళలో ఇతను ఒకడు.

2019 సెప్టెంబరులో, 2019–20 క్వాయిడ్-ఇ-అజం ట్రోఫీ టోర్నమెంట్‌లో సింధు జట్టులో చోటు దక్కించుకున్నాడు.

## క్రికెట్ రంగం
అసద్ షఫీక్ 21 సంవత్సరాల వయస్సులో 2007, అక్టోబరు 21న నియాజ్ స్టేడియంలో హైదరాబాద్‌పై కరాచీ వైట్స్ తరపున ఫస్ట్ క్లాస్ అరంగేట్రం చేశాడు. కరాచీకి చెందిన ఖలీద్ లతీఫ్ పాకిస్తాన్ తరపున ఆడటానికి పిలవబడినందున అతను మాత్రమే ఆడినప్పటికీ, అతను తన తొలి ఇన్నింగ్స్‌లో 183 బంతుల్లో 113 పరుగులతో సెంచరీ సాధించగలిగాడు. ఫైసలాబాద్‌పై సీజన్‌లో తన రెండవ సెంచరీని సాధించాడు, ఎనిమిదిన్నర గంటలకు పైగా బ్యాటింగ్ చేసి 350 బంతుల్లో 223 పరుగులు చేశాడు. కరాచీ వైట్స్ తరపున 2007-08 క్వాయిడ్-ఇ-అజం ట్రోఫీలో మొత్తం పది మ్యాచ్‌లు ఆడాడు. 49.66 సగటుతో 745 పరుగులతో అత్యధిక పరుగుల స్కోరర్‌గా నిలిచాడు.

షఫీక్ 2010 ఆసియా కప్‌లో టోర్నమెంట్ కోసం పాకిస్తాన్ 15 మంది సభ్యుల జట్టులో భాగంగా ఎంపిక చేయబడినప్పుడు మొదటిసారిగా జాతీయ జట్టులోకి ప్రవేశించాడు. రాంగిరి దంబుల్లా అంతర్జాతీయ స్టేడియంలో బంగ్లాదేశ్‌తో జరిగిన డెడ్ రబ్బర్ మ్యాచ్‌లో వన్డేల్లో అరంగేట్రం చేశాడు. 19 బంతుల్లో 17 పరుగులు చేసి షకీబ్ అల్ హసన్ బౌలింగ్‌లో ముష్ఫికర్ రహీమ్ చేతిలో స్టంపౌట్ అయ్యాడు.

2010 నవంబరు 20న  అబుదాబిలోని షేక్ జాయెద్ క్రికెట్ స్టేడియంలో దక్షిణాఫ్రికాపై తన టెస్ట్ క్రికెట్ అరంగేట్రం ఆడాడు. మిస్బా-ఉల్-హక్‌తో 105 పరుగుల భాగస్వామ్యాన్ని నెలకొల్పాడు. 118 బంతుల్లో 61 పరుగులు చేశాడు.

ఫాస్ట్ బౌలర్ సోహైల్ తన్వీర్ మోకాలి గాయం కారణంగా వైదొలగడంతో షఫీక్‌ను న్యూజిలాండ్‌లో జరిగే ట్వంటీ 20 సిరీస్ కోసం పాకిస్తాన్ జట్టులోకి పిలిచారు. 2010, డిసెంబరు 28న సెడాన్ పార్క్‌లో న్యూజిలాండ్‌పై తన ట్వంటీ20 అంతర్జాతీయ అరంగేట్రం చేశాడు. రెండు మ్యాచ్‌లలో, షఫీక్ 6, 8 పరుగులు మాత్రమే చేశాడు, రెండు సార్లు ప్రతి బంతికి ఒక పరుగు కంటే తక్కువ స్కోర్ చేశాడు.

## అంతర్జాతీయ సెంచరీల జాబితా
షఫీక్ టెస్టుల్లో 12 సెంచరీలు (ఒకే ఇన్నింగ్స్‌లో 100 లేదా అంతకంటే ఎక్కువ పరుగులు ) చేశాడు. వన్డే ఇంటర్నేషనల్ మ్యాచ్‌లో లేదా ట్వంటీ 20 ఇంటర్నేషనల్ మ్యాచ్‌లో సెంచరీ చేయలేదు.

## మూలాలు

## బాహ్య లింకులు

వర్గం:వికెట్ కీపర్లు
వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:1986 జననాలు
అజహర్ అలీ

**అజహర్ అలీ** (జననం: 1985 ఫిబ్రవరి 19) పాకిస్తాన్ మాజీ అంతర్జాతీయ క్రికెట్ ఆటగాడు. పాకిస్తాన్ జాతీయ జట్టుకు వన్డే, టెస్ట్ జట్టు మాజీ కెప్టెన్ గా కూడా పనిచేశాడు.

## క్రికెట్ రంగం
2010 జూలైలో లార్డ్స్‌లో జరిగిన మొదటి టెస్టులో ఆస్ట్రేలియాతో జరిగిన మ్యాచ్‌లో పాకిస్థాన్ తరపున అలీ తన అరంగేట్రం చేశాడు. చురుకైన కుడిచేతి బ్యాటర్ గా, పార్ట్-టైమ్ లెగ్-బ్రేక్ బౌలర్ గా రాణించాడు. 2016 అక్టోబరులో వెస్టిండీస్‌పై 302 పరుగులు చేయడంతో డే/నైట్ టెస్ట్ మ్యాచ్‌లో మొట్టమొదటి సెంచరీ, డబుల్ సెంచూరియన్, ట్రిపుల్ సెంచరీ అయ్యాడు. డే/నైట్ టెస్ట్ మ్యాచ్‌లో ఇన్నింగ్స్‌లో అత్యధిక వ్యక్తిగత స్కోరు సాధించిన రికార్డును అతను కలిగి ఉన్నాడు. ఆ తర్వాత డేవిడ్ వార్నర్ 2019 నవంబరులో అజేయంగా 335 పరుగులు చేశాడు. 2017 ఐసీసీ ఛాంపియన్స్ ట్రోఫీని తన దేశానికి గెలవడంలో అలీ ప్రధాన సహకారం అందించాడు, ఫైనల్‌లో అతను 59 పరుగులు చేశాడు.

దేశీయంగా, తన కెరీర్‌లో ఖాన్ రీసెర్చ్ లాబొరేటరీస్, లాహోర్, లాహోర్ ఈగల్స్, లాహోర్ లయన్స్, లాహోర్ క్వాలండర్స్, పాకిస్తాన్ ఏ, హంట్లీ (స్కాట్లాండ్) కొరకు ఆడాడు. పాకిస్తాన్ సూపర్ లీగ్ మొదటి ఎడిషన్‌లో లాహోర్ ఖలందర్స్‌కు కెప్టెన్‌గా ఉన్నాడు.

2018 ఆగస్టులో, పాకిస్థాన్ క్రికెట్ బోర్డ్ ద్వారా 2018–19 సీజన్‌కు సెంట్రల్ కాంట్రాక్ట్ పొందిన ముప్పై-మూడు మంది ఆటగాళ్ళలో ఒకడు. 2018 నవంబరు 1న, వన్డే ఇంటర్నేషనల్ క్రికెట్ నుండి రిటైర్మెంట్ ప్రకటించాడు. 2022, డిసెంబరు 16న, ఇంగ్లాండ్‌తో స్వదేశంలో జరిగే టెస్ట్ సిరీస్ పూర్తయిన తర్వాత టెస్ట్ క్రికెట్ నుండి రిటైర్ అవుతున్నట్లు అతను ప్రకటించాడు.

ఎడమ|thumb| 2023లో వోర్సెస్టర్‌షైర్ సిసిసి తరపున బ్యాటింగ్ చేస్తున్న అలీ
thumb| 2022లో వోర్సెస్టర్‌షైర్ తరఫున బ్యాటింగ్ చేస్తున్న అజర్ అలీ

### 2020లో ఇంగ్లాండ్
2020 జూన్ లో, కరోనా-19 మహమ్మారి సమయంలో ఇంగ్లాండ్‌లో పాకిస్తాన్ పర్యటన కోసం 29 మంది సభ్యులతో కూడిన జట్టుకు టెస్ట్ కెప్టెన్‌గా ఎంపికయ్యాడు. జులైలో, ఇంగ్లాండ్‌తో జరిగే టెస్ట్ మ్యాచ్‌ల కోసం పాకిస్థాన్ 20 మంది సభ్యుల జట్టులో షార్ట్‌లిస్ట్ చేయబడ్డాడు. సిరీస్‌లోని మూడవ, చివరి టెస్టులో, టెస్ట్ క్రికెట్‌లో తన 6,000వ పరుగును సాధించాడు.

## అంతర్జాతీయ శతకాలు
అజహర్ టెస్టుల్లో 19 సెంచరీలు, వన్డేల్లో మూడు సెంచరీలు చేశాడు. 2016 అక్టోబరులో వెస్టిండీస్‌పై అత్యధిక టెస్టు స్కోరు 302 నాటౌట్ చేశాడు. 2015 మేలో జింబాబ్వేపై అతని అత్యధిక వన్డే స్కోరు 102 పరుగులు.

## మూలాలు

## బాహ్య లింకులు
* 

వర్గం:జీవిస్తున్న ప్రజలు
వర్గం:1985 జననాలు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
సల్మాన్ అలీ అఘా

**సల్మాన్ అలీ అఘా** (జననం 1993, నవంబరు 23), పాకిస్తానీ క్రికెటర్. దేశీయ మ్యాచ్‌లలో దక్షిణ పంజాబ్‌కు, పాకిస్తాన్ సూపర్ లీగ్‌లో లాహోర్ ఖలందర్స్‌కు ఆడతాడు. 2022 జూలైలో పాకిస్తాన్ క్రికెట్ జట్టు కోసం అంతర్జాతీయ అరంగేట్రం చేసాడు.

## దేశీయ క్రికెట్
2013 ఫిబ్రవరిలో, లాహోర్‌లోని *అపోలో క్రికెట్ క్లబ్‌లో* చాలా సంవత్సరాలు ఆడిన తర్వాత ఫస్ట్-క్లాస్ అరంగేట్రం చేసాడు. 2018 ఏప్రిల్ లో, 2018 పాకిస్తాన్ కప్ కోసం ఫెడరల్ ఏరియాస్ జట్టులో ఎంపికయ్యాడు.

2018 జూన్ లో, గ్లోబల్ టీ20 కెనడా టోర్నమెంట్ ప్రారంభ ఎడిషన్ కోసం ఆటగాళ్ళ డ్రాఫ్ట్‌లో ఎడ్మోంటన్ రాయల్స్ తరపున ఆడటానికి ఎంపికయ్యాడు. ఆరు మ్యాచ్‌లలో 218 పరుగులతో ఎడ్మంటన్ రాయల్స్ తరపున టోర్నమెంట్‌లో అత్యధిక పరుగుల స్కోరర్‌గా నిలిచాడు.

2019 సెప్టెంబరులో, 2019–20 క్వాయిడ్-ఇ-అజం ట్రోఫీ టోర్నమెంట్‌కు దక్షిణ పంజాబ్ జట్టులో ఎంపికయ్యాడు. 2021 అక్టోబరులో, శ్రీలంక పర్యటన కోసం పాకిస్తాన్ షాహీన్స్ జట్టులో ఎంపికయ్యాడు.

## అంతర్జాతీయ క్రికెట్
2021 జనవరిలో, దక్షిణాఫ్రికాతో సిరీస్ కోసం పాకిస్తాన్ టెస్టు జట్టులో ఎంపికయ్యాడు. 2021 మార్చిలో, జింబాబ్వేతో సిరీస్ కోసంమళ్ళీ పాకిస్తాన్ టెస్ట్ జట్టులో స్థానం పొందాడు. 2021 జూన్ లో, సల్మాన్ ఇంగ్లాండ్‌తో సిరీస్ కోసం పాకిస్తాన్ వన్డే ఇంటర్నేషనల్ జట్టులో ఎంపికయ్యాడు. 2022 జూన్ లో, శ్రీలంకలో వారి రెండు-మ్యాచ్‌ల సిరీస్ కోసం పాకిస్తాన్ టెస్ట్ జట్టులో ఎంపికయ్యాడు. ఆ సిరీస్‌లోనే టెస్టుల్లో అరంగేట్రం చేశాడు. 2022 ఆగస్టులో, నెదర్లాండ్స్ పర్యటన కోసం పాకిస్తాన్ వన్డే జట్టులో ఎంపికయ్యాడు. ఆ సిరీస్‌లో వన్డేల్లో అరంగేట్రం చేశాడు. 2022 డిసెంబరులో, తన తొలి టెస్టు సెంచరీని సాధించాడు.

## మూలాలు

## బాహ్య లింకులు
* 
* Agha Salman at 
Pakistan Cricket Board

వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1993 జననాలు
జోరుగా హుషారుగా షికారు పోదమ

**జోరుగా హుషారుగా షికారు పోదమ** 2023లో తెలుగులో రూపొందుతున్న రొమాంటిక్ ఫ్యామిలీఎంట‌ర్‌టైన‌ర్‌  సినిమా. స్టోరీ క్యాట్ ఎంటర్‌టైన్‌మెంట్స్, ఎస్.ఒరిజినల్స్ అసోసియేషన్ విత్ ఎం.ఆర్.ప్రొడక్షన్స్ బ్యానర్స్‌పై ప్రవీణ్ నంబారు, సృజన్ ఎరబోలు నిర్మించిన ఈ సినిమాకు సుభాష్ చంద్ర దర్శకత్వం వహించాడు. సంతోష్ శోభన్, ఫల్గుణి ఖన్నా ప్రధాన పాత్రల్లో నటించిన ఈ సినిమా ఫస్ట్ లుక్ & మోషన్ పోస్టర్‌ను సెప్టెంబర్ 21న దర్శకుడు క్రిష్‌ ఆవిష్కరించాడు.
## నటీనటులు
* సంతోష్ శోభన్
* ఫల్గుణి ఖన్నా 
## సాంకేతిక నిపుణులు
*బ్యానర్:  స్టోరీ క్యాట్ ఎంటర్‌టైన్‌మెంట్స్, ఎస్.ఒరిజినల్స్, ఎం.ఆర్.ప్రొడక్షన్స్
*నిర్మాత:  ప్రవీణ్ నంబారు, సృజన్ ఎరబోలు
*కథ, స్క్రీన్‌ప్లే, దర్శకత్వం: సుభాష్ చంద్ర
*సంగీతం: నాగవంశీ
*సినిమాటోగ్రఫీ: సాయి సంతోష్  

## మూలాలు

వర్గం:2023 తెలుగు సినిమాలు
నంబుల పూలకుంట ఆల్ట్రా మెగా సోలార్ పార్క్

**నంబుల పూలకుంట ఆల్ట్రా మెగా సోలార్ పార్క్** ను  అనంతపురం - I అల్ట్రా మెగా సోలార్ పార్క్ లేదా కదిరి అల్ట్రా మెగా సోలార్ పార్క్ అని కూడా పిలుస్తారు, ఇది భారతదేశంలోని ఆంధ్రప్రదేశ్ రాష్ట్రంలోని అన్నమయ్య జిల్లా రాయచోటి డివిజన్‌లోని రాయచోటి నియోజకవర్గంలోని గాలివీడు మండలంలో మొత్తం 32 చదరపు కిలోమీటర్ల (12 చదరపు మైళ్ళు) విస్తీర్ణంలో ఉన్న ఒక సౌర పార్కు, ఇది రాయచోటి నుండి 43 కి.మీ దూరంలో ఉంది.

ఈ పార్కు యొక్క మొదటి దశ 200 మెగావాట్ల సామర్థ్యంతో 9 మే 2016న ప్రారంభించబడింది. అదనంగా 50 మెగావాట్ల సామర్థ్యం 29 జూలై 2016న ప్రారంభించబడింది. రెండవ దశలో మార్చి 2018 నాటికి మరో 750 మెగావాట్లను ప్రారంభించాలని ప్రణాళిక చేయబడింది.

ఆగస్టు 2016లో, టాటా పవర్ సోలార్ 200 హెక్టార్ల (500 ఎకరాల) విస్తీర్ణంలో నిర్మించిన పార్కులో 100 మెగావాట్ల సౌర ప్రాజెక్టును ప్రారంభించింది. ఇది ఆ సమయంలో దేశీయంగా తయారు చేయబడిన సౌర ఘటాలు,  మాడ్యూళ్లను ఉపయోగించి ప్రారంభించబడిన అతిపెద్ద సౌర ప్రాజెక్టు.

మే 2018లో, అజూర్ పవర్ పార్క్‌లో 50 మెగావాట్ల సౌర విద్యుత్తును ప్రారంభించింది. జూలై 2018లో, టాటా పవర్ మరో 100 మెగావాట్ల సామర్థ్యాన్ని ప్రారంభించింది, దీనితో మొత్తం కమీషన్ సామర్థ్యాన్ని 500 మెగావాట్లకు పెంచింది.

జూలై 2018లో, ₹2.71/kW⋅h వద్ద సంస్థాపన కోసం 750 మెగావాట్లను మంజూరు చేశారు.

ఏప్రిల్ 30, 2021 నాటికి, 978.5 మెగావాట్ల సామర్థ్యాన్ని ఈ క్రింది కంపెనీలు ప్రారంభించాయి: స్ప్రింగ్ అగ్నిట్రా (250 MW), అయానా సోలార్ (228.5 MW), SB ఎనర్జీ సోలార్ (250 MW) మరియు NTPC (250 MW). [3] NP కుంట సోలార్ పార్క్‌లో భాగం కాని ప్రక్కనే ఉన్న గాలివీడు సోలార్ పార్క్‌లో టాటాస్ (100 MW), ACME (150 MW), అజూర్ (50 MW) మరియు FRV లిమిటెడ్ (100 MW) మరో 400 మెగావాట్లను ఏర్పాటు చేశాయి.

## మూలాలు
వైష్ణవి

**వైష్ణవి** (1986 ఏప్రిల్ 2 2007 ఏప్రిల్ 17) ఒక భారతీయ సినిమా సీరియల్  నటి. వైష్ణవి తమిళ సినిమా సీరియల్స్ లో నటించింది.

## కెరీర్
వైష్ణవి *అన్నీ*, *ముహూర్తం*,  *మలర్గళ్* అనే తమిళ సీరియల్స్ లో నటించింది . ఆమె అనేక టీవీ సీరియల్స్‌లో నటించింది  *విజిల్* చిత్రంలో కథానాయక షెరిన్ స్నేహితురాలిగా కూడా నటించింది. సన్ టీవీలో ప్రతి ఆదివారం సాయంత్రం 5 గంటలకు ప్రసారమయ్యే *కొండాట్టం* అనే కామెడీ ప్రోగ్రామ్‌కు వ్యాఖ్యాతగా వ్యవహరించారు ‌.

## మరణం

మరణం
వైష్ణవి 20 ఏళ్ల వయసులో 17 ఏప్రిల్ 2006న చెన్నైలోని తన ఇంట్లో ఆత్మహత్య చేసుకుంది. 19 ఏప్రిల్ 2006న, వైష్ణవి మరణానికి సహకరించినందుకు దేవ్ ఆనంద్ (సీరియల్ నటుడు) అరెస్టు చేయబడ్డాడు. వైష్ణవి తల్లిదడ్రులు చెల్లెలు, ఈమె తాత పుట్టినరోజుకు వెళ్లారు. వాళ్లు వెళ్లిన తర్వాత ఆమె ఇంట్లో ఒంటరిగా ఉన్నప్పుడు ఉరివేసుకుని ఆత్మహత్య చేసుకుంది. సీరియల్ నటుడు దేవ్ ఆనంద్ తనను ఆత్మహత్యకు ప్రేరేపించారని ఆరోపించారు.

## మూలాలు

{{cite news |last1=వైష్ణవి |title=తమిళనటి వైష్ణవి ఆత్మహత్య |accessdate=2023 సెప్టెంబర్ 26
రుద్రంకోట (2023 సినిమా)

**రుద్రంకోట** 2023లో విడుదలైన తెలుగు సినిమా. జ‌య‌ల‌లిత సమర్పణలో ఏఆర్‌కె విజువ‌ల్స్ బ్యానర్స్‌పై అనిల్ ఆర్కా కండ‌వ‌ల్లి నిర్మించిన ఈ సినిమాకు రాము కోన దర్శకత్వం వహించాడు. అనీల్‌, విభీష‌, అలేఖ్య‌, జ‌య‌ల‌లిత ప్రధాన పాత్రల్లో నటించిన సెప్టెంబర్ 22న విడుదలైంది. ఈ సినిమా చిత్రీకరణ ఎక్కువ భాగం **[[రుద్రంకోట]]**, ఏలూరు జిల్లా, వేలేరుపాడు మండలానికి చెందిన గ్రామం లో జరిగినది. విడుద‌ల సంద‌ర్భంగా ద‌ర్శ‌కుడు మాట్లాడుతూ ఈ గ్రామం స‌మీపంలో జ‌రిగిన కొన్ని య‌దార్థ సంఘ‌ట‌న‌ల ఆధారంగా ఈ చిత్రాన్ని తీసినట్లు తెలిపాడు.  
## నటీనటులు
* అనిల్ ఆర్కా కండ‌వ‌ల్లి
* విభీషా జాను
* అలేఖ్యా
* సీహెచ్ జయలలిత
* భాస్కర్ రావు
## కథ
రుద్రంకోట కోట‌మ్మ (జ‌య‌ల‌లిత‌) ఆ ఊరికి పెద్ద మనిషిలా ఊరిని కాపాడుతూ ఉంటుంది. ఆ ఊరిలో ఆమె చెబితే అది జరగాల్సిందే. ఆ ఊరిలో ప్రేమలో నిజాయితీతో కూడిన‌ ప్రేమికుల్ని కోట‌మ్మ క‌లుపుతుంటుంది, ఎవరైనా అక్రమ సంబంధం పెట్టుకున్న వాళ్లను,  కోట‌మ్మ ఆజ్ఞతో శ్మశానంలో ఉండే రుద్ర (అనిల్ ఆర్కా) వారిని శిక్షిస్తుంతాడు. పట్నం నుండి ఊరిలోకి కోటమ్మ మనవరాలు ధృతి (అలేఖ్య) వచ్చిన తర్వాత ఏం జరిగింది? ఊరికి దూరంగా రుద్ర శ్మశానంలో బ‌త‌క‌డానికి కార‌ణం ఏమిటి ? అనేదే మిగతా సినిమా క‌థ‌.
## సాంకేతిక నిపుణులు
*బ్యానర్:  ఏఆర్‌కె విజువ‌ల్స్
*నిర్మాత: అనిల్ ఆర్కా కండవల్లి
*కథ, స్క్రీన్‌ప్లే, దర్శకత్వం: రాము కోన
*సంగీతం:  సంతోష్ ఆనంద్, యువి నిరంజన్
*సినిమాటోగ్రఫీ: ఆదిమల్ల సంజీవ్

## మూలాలు

వర్గం:2023 తెలుగు సినిమాలు
సౌద్ షకీల్

**సౌద్ షకీల్** (జననం 1995, సెప్టెంబరు 5) పాకిస్తానీ క్రికెట్ ఆటగాడు. 2021 జూలైలో పాకిస్తాన్ క్రికెట్ జట్టు తరపున అంతర్జాతీయ, వన్డే క్రికెట్ లోకి అరంగేట్రం చేసాడు. 2022 డిసెంబరులో ఇంగ్లాండ్‌పై తన టెస్టు క్రికెట్ లోకి అరంగేట్రం చేసాడు. 2014 అండర్-19 ప్రపంచ కప్‌లో పాకిస్తాన్ జట్టులో భాగంగా ఉన్నాడు. జట్టుకు కెప్టెన్‌గా ఉన్నాడు. ప్రపంచకప్‌లో ఆడిన 6 ఇన్నింగ్స్‌ల్లో 127 పరుగులు చేశాడు. 2023 జూలైలో, శ్రీలంకలో ఆతిథ్య జట్టుపై టెస్ట్ డబుల్ సెంచరీ సాధించిన మొదటి పాకిస్థానీ బ్యాట్స్‌మెన్‌గా నిలిచాడు.

## క్రికెట్ రంగం
2015–16 క్వాయిడ్-ఎ-అజం ట్రోఫీలో 2015, అక్టోబరు 26న తన ఫస్ట్-క్లాస్ క్రికెట్ లోకి అరంగేట్రం చేశాడు. 2017 నవంబరులో, 2018 పాకిస్థాన్ సూపర్ లీగ్ ప్లేయర్స్ డ్రాఫ్ట్‌లో క్వెట్టా గ్లాడియేటర్స్ కోసం ఆడేందుకు ఎంపికయ్యాడు.

ఏడు మ్యాచ్‌లలో 488 పరుగులతో 2017–18 క్వాయిడ్-ఎ-అజామ్ ట్రోఫీలో పాకిస్తాన్ టెలివిజన్ తరపున అత్యధిక పరుగుల స్కోరర్‌గా నిలిచాడు. 2018 ఏప్రిల్ లో, 2018 పాకిస్తాన్ కప్ కోసం ఖైబర్ పఖ్తున్ఖ్వా జట్టులో ఎంపికయ్యాడు. 2018-19 క్వాయిడ్-ఎ-అజం ట్రోఫీలో ఐదు మ్యాచ్‌లలో 414 పరుగులతో పాకిస్తాన్ టెలివిజన్ తరపున అత్యధిక పరుగుల స్కోరర్‌గా నిలిచాడు.

2018 డిసెంబరులో, 2018 ఏసిసి ఎమర్జింగ్ టీమ్స్ ఆసియా కప్ కోసం పాకిస్తాన్ జట్టులో ఎంపికయ్యాడు. 2019 మార్చిలో, 2019 పాకిస్తాన్ కప్ కోసం ఫెడరల్ ఏరియాస్ జట్టులో ఎంపికయ్యాడు. 2019 సెప్టెంబరులో, 2019–20 క్వాయిడ్-ఇ-అజం ట్రోఫీ టోర్నమెంట్‌లో సింధు జట్టులో చోటు దక్కించుకున్నాడు. 2019 నవంబరులో, బంగ్లాదేశ్‌లో జరిగే 2019 ఏసిసి ఎమర్జింగ్ టీమ్స్ ఆసియా కప్ కోసం పాకిస్తాన్ జట్టుకు కెప్టెన్‌గా ఎంపికయ్యాడు. 2020 డిసెంబరులో, 2020 పాకిస్తాన్ క్రికెట్ బోర్డు అవార్డుల కోసం సంవత్సరపు దేశీయ క్రికెటర్లలో ఒకరిగా ఎంపికయ్యాడు.

2021 జనవరిలో, దక్షిణాఫ్రికాతో సిరీస్ కోసం పాకిస్తాన్ టెస్టు జట్టులో ఎంపికయ్యాడు. 2021 మార్చిలో, దక్షిణాఫ్రికా, జింబాబ్వే పర్యటనల కోసం పాకిస్తాన్ టెస్టు, పరిమిత ఓవర్ల స్క్వాడ్‌లలో ఎంపికయ్యాడు. అయితే, గాయం కారణంగా అతను దక్షిణాఫ్రికాతో వన్డే ఇంటర్నేషనల్ మ్యాచ్‌లకు దూరమయ్యాడు.

2021 జూన్ లో, వరుసగా వెస్టిండీస్, ఇంగ్లాండ్ పర్యటనల కోసం పాకిస్తాన్ టెస్టు, వన్డే స్క్వాడ్‌లలో ఎంపికయ్యాడు. 2021 జూలై 8న, ఇంగ్లాండ్‌తో జరిగిన మ్యాచ్ లో పాకిస్తాన్ తరఫున వన్డే క్రికెట్ లోకి అరంగేట్రం చేశాడు. 2021 అక్టోబరులో, శ్రీలంక పర్యటన కోసం పాకిస్తాన్ షహీన్స్ కెప్టెన్‌గా ఎంపికయ్యాడు.

2021 నవంబరులో, బంగ్లాదేశ్‌తో జరిగే సిరీస్ కోసం పాకిస్తాన్ టెస్ట్ జట్టులో ఎంపికయ్యాడు.  2022 ఫిబ్రవరిలో, ఆస్ట్రేలియాతో సిరీస్ కోసం పాకిస్తాన్ టెస్టు జట్టులో కూడా ఎంపికయ్యాడు. 2022 జూన్ లో, శ్రీలంకలో వారి రెండు-మ్యాచ్‌ల సిరీస్ కోసం పాకిస్తాన్ టెస్టు జట్టులో ఎంపికయ్యాడు.

2022 డిసెంబరులో, న్యూజిలాండ్‌తో జరిగే టెస్ట్ సిరీస్‌లో పాకిస్థాన్ తరపున ఆడేందుకు ఎంపికయ్యాడు. రెండవ టెస్టులో, 2023 జనవరి 4న, టెస్టు క్రికెట్‌లో తన తొలి సెంచరీని సాధించాడు. ఇది పాకిస్తాన్ మొదటి ఇన్నింగ్స్‌లో న్యూజిలాండ్ చేసిన 449 పరుగులకు సమాధానంగా బోర్డులో 400+ పరుగులు పెట్టడానికి సహాయపడింది.

## మూలాలు

## బాహ్య లింకులు
* 

వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1995 జననాలు
జోరుగా హుషారుగా (2023 సినిమా)

**జోరుగా హుషారుగా** 2023లో యూత్‌ఫుల్ ఫ్యామిలీ ఎంట‌ర్‌టైన‌ర్‌గా విడుదలైన తెలుగు సినిమా. శిఖ‌ర అండ్ అక్ష‌ర ఆర్ట్స్ ఎల్ఎల్‌పీ బ్యానర్‌పై నిరీష్ తిరువిధుల నిర్మించిన ఈ సినిమాకు అను ప్ర‌సాద్ దర్శకత్వం వహించాడు. విరాజ్ అశ్విన్, పూజిత పొన్నాడ, సాయికుమార్‌, రోహిణి, మ‌ధునంద‌న్‌ ప్రధాన పాత్రల్లో నటించిన ఈ సినిమాలోని *ఓ క‌ల‌లా...నువ్వ‌లా.. నిజమ‌య్యావే* లిరిక‌ల్ వీడియోను సెప్టెంబర్ 23న హీరో శ్రీ‌విష్ణు విడుద‌ల చేశారు.
## నటీనటులు
* విరాజ్ అశ్విన్
* పూజిత పొన్నాడ
* సాయికుమార్‌
* రోహిణి
* మ‌ధునంద‌న్‌
* సిరి హ‌నుమంతు
* సోనూ ఠాకూర్‌
* బ్రహ్మాజీ 
* చమ్మక్ చంద్ర
* క్రేజీ క‌న్నా
* జూనియర్ రేలంగి

## సాంకేతిక నిపుణులు
*బ్యానర్: శిఖ‌ర అండ్ అక్ష‌ర ఆర్ట్స్ ఎల్ఎల్‌పీ  
*నిర్మాత: నిరీష్ తిరువిధుల  
*కథ, స్క్రీన్‌ప్లే, దర్శకత్వం: అను ప్ర‌సాద్
*సంగీతం: ప్రణీత్ మ్యూజిక్‌
*సినిమాటోగ్రఫీ: మ‌హిరెడ్డి పందుగుల
*ఎడిట‌ర్‌: మార్తాండ్ కె. వెంకటేష్
* ప్రొడ‌క్ష‌న్ కంట్రోల‌ర్‌: తేజ తిరువిధుల
* పాటలు: రామ‌జోగ‌య్య శాస్త్రి 
* కొరియోగ్ర‌ఫీ: ర‌ఘు మాస్ట‌ర్
* గాయకులు: ఆర్మ‌న్ మాలిక్‌, న‌వ్య‌స‌మీర

## మూలాలు

వర్గం:2023 తెలుగు సినిమాలు
తబీష్ ఖాన్

**తబీష్ ఖాన్** (జననం 1984, డిసెంబరు 12) పాకిస్తానీ క్రికెటర్. సింధ్ తరపున ఆడుతున్నాడు. 2021 మే లో పాకిస్తాన్ క్రికెట్ జట్టు కోసం అంతర్జాతీయ అరంగేట్రం చేసాడు.

## కెరీర్
2017 నవంబరులో, 2018 పాకిస్థాన్ సూపర్ లీగ్ ప్లేయర్స్ డ్రాఫ్ట్‌లో కరాచీ కింగ్స్ తరపున ఆడేందుకు ఎంపికయ్యాడు.

2017-18 క్వాయిడ్-ఎ-అజం ట్రోఫీలో పాకిస్తాన్ టెలివిజన్ తరపున ఆరు మ్యాచ్‌లలో 37 అవుట్‌లతో అత్యధిక వికెట్లు తీసిన బౌలర్‌గా నిలిచాడు. 2018 సెప్టెంబరులో, 2018-19 క్వాయిడ్-ఇ-అజం ట్రోఫీ రెండవ రౌండ్‌లో, లాహోర్ బ్లూస్‌పై పాకిస్తాన్ టెలివిజన్ కోసం 41 పరుగులకు 8 వికెట్లు తీసుకున్నాడు. ఐదు మ్యాచ్‌లలో ఇరవై ఎనిమిది అవుట్‌లతో, పాకిస్తాన్ టెలివిజన్‌కి అత్యధిక వికెట్లు తీసిన ఆటగాడిగా టోర్నమెంట్‌ను ముగించాడు. 2019 సెప్టెంబరులో, 2019–20 క్వాయిడ్-ఇ-అజామ్ ట్రోఫీ టోర్నమెంట్ కోసం సింధు జట్టులో ఎంపికయ్యాడు.

2021 జనవరిలో, దక్షిణాఫ్రికాతో సిరీస్ కోసం పాకిస్తాన్ టెస్ట్ జట్టులో ఎంపికయ్యాడు. 2021 మార్చిలో, జింబాబ్వేతో సిరీస్ కోసం మళ్ళీ పాకిస్తాన్ టెస్ట్ జట్టులో స్థానం పొందాడు.  2021 మే 7న జింబాబ్వేతో జరిగిన మ్యాచ్‌లో పాకిస్తాన్ తరపున అరంగేట్రం చేశాడు. 36 ఏళ్ళ వయసులో అరంగేట్రం చేసిన ఇతను, పాకిస్థానీ టెస్టు అరంగేట్రం చేసిన మూడో అతి పెద్ద ఆటగాడిగా నిలిచాడు.

2021 నవంబరులో, 2021-22 క్వాయిడ్-ఎ-అజం ట్రోఫీలో, తబిష్ తన 600వ ఫస్ట్-క్లాస్ వికెట్‌ను తీశాడు.

## మూలాలు

## బాహ్య లింకులు
* 
* https://kensopabia.com/tabish_khan

వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1984 జననాలు
ఘోస్ట్ (2023 సినిమా)

**ఘోస్ట్‌** 2023లో తెలుగులో విడుదలైన యాక్షన్‌ థ్రిల్లర్‌ సినిమా. సందేశ్ ప్రొడక్షన్స్ బ్యానర్‌పై సందేశ్‌ నాగరాజ్‌ నిర్మించిన ఈ సినిమాకు శ్రీని దర్శకత్వం వహించాడు.  శివ రాజ్‌కుమార్, అనుపమ్ ఖేర్, జయరాం, ప్రశాంత్ నారాయణ్, అర్చన జోయిస్ ప్రధాన పాత్రల్లో నటించిన ఈ సినిమా టీజర్‌ను 2023 జులై 12న విడుదల చేయగా, సినిమాను అక్టోబరు 27న తెలుగు, త‌మిళం, క‌న్న‌డం, హిందీ భాషల్లో విడుదలైంది.

## నటీనటులు
* శివ రాజ్‌కుమార్
* అనుపమ్ ఖేర్
* జయరాం
* ప్రశాంత్ నారాయణన్
* అర్చన జోయిస్
* సత్యప్రకాశ్

## సాంకేతిక నిపుణులు
*బ్యానర్: సందేశ్ ప్రొడక్షన్స్  
*నిర్మాత: సందేశ్‌ నాగరాజ్‌
*కథ, స్క్రీన్‌ప్లే, దర్శకత్వం: శ్రీని
*సంగీతం: అర్జున్ జన్య 
*సినిమాటోగ్రఫీ: మహేంద్ర సింహ
*ఎడిటింగ్: దీపు ఎస్ కుమార్

## మూలాలు

## బయటి లింకులు
* 

వర్గం:2023 తెలుగు సినిమాలు
మామగారు (అయోమయ నివృత్తి)

* మామ కి గౌరవప్రదమైన పిలుపు
* మామగారు (1991 సినిమా) - దాసరి నారాయణరావు దర్శకత్వంలో వచ్చిన సినిమా
రాక్షస కావ్యం

**రాక్షస కావ్యం** 2023లో తెలుగులో విడుదలైన సినిమా. గరుడ ప్రొడక్షన్స్, పింగో పిక్చర్స్, సినీ వ్యాలీ మూవీస్ బ్యాన‌ర్స్‌పై దామురెడ్డి, శింగనమల కల్యాణ్‌ నిర్మించిన ఈ సినిమాకు శ్రీమాన్‌ కీర్తి దర్శకత్వం వహించాడు. నవీన్‌ బేతిగంటి, కుశాలిని, అన్వేష్‌ మైఖేల్, పవన్‌ రమేష్, దయానంద్ రెడ్డి  ప్రధాన పాత్రల్లో నటించిన ఈ సినిమా టీజర్‌ను 2023 ఆగష్టు 12న బలగం వేణు, ట్రైలర్‌ను సెప్టెంబర్ 19న నిర్మాత దిల్‌ రాజు విడుదల చేయగా, సినిమాను అక్టోబర్‌ 06న విడుదల కావాల్సి ఉండగా  అనివార్య కారణాల వల్ల వాయిదా పడి  అక్టోబర్ 13న విడుదలైంది.

## నటీనటులు
* అభయ్ నవీన్
* కుశాలిని
* అన్వేష్‌ మైఖేల్
* పవన్‌ రమేష్
* దయానంద్ రెడ్డి
* రోహిణి
## సాంకేతిక నిపుణులు
*బ్యానర్: గరుడ ప్రొడక్షన్స్, పింగో పిక్చర్స్, సినీ వ్యాలీ మూవీస్
*నిర్మాత: దామురెడ్డి, శింగనమల కల్యాణ్‌ 
*కథ, స్క్రీన్‌ప్లే, దర్శకత్వం: శ్రీమాన్‌ కీర్తి 
*సంగీతం: రాజీవ్‌ రాజ్‌, శ్రీకాంత్‌, ఆర్‌.ఆర్‌. ధ్రువన్‌
*సినిమాటోగ్రఫీ: రుషి కోనాపురం
*ఎగ్జిక్యూటివ్‌ ప్రొడ్యూసర్‌: ఉమేశ్‌ చిక్కు
* సహ నిర్మాతలు: నవీన్‌ రెడ్డి, వసుంధర దేవి 
*పాటలు: మిట్టపల్లి సురేందర్, శ్రీమాన్ కీర్తి 
*ఆర్ట్ డైరెక్టర్ : గాంధీ నడికుడికార్
*సౌండ్ డిజైన‌ర్‌: నాగార్జున తాళ్లపల్లి

## మూలాలు

## బయటి లింకులు
* 

వర్గం:2023 తెలుగు సినిమాలు